(1)Mae’r adran hon yn drosolwg o brif ddarpariaethau’r Ddeddf.\n(a)yn sefydlu Cymwysterau Cymru ac (yn Atodlen 1) yn gwneud darpariaeth ynghylch ei aelodaeth a’i drefniadau llywodraethu,\n(b)yn nodi prif nodau Cymwysterau Cymru, ac\n(c)yn ei gwneud yn ofynnol i Gymwysterau Cymru, wrth arfer ei swyddogaethau, weithredu mewn ffordd y mae’n ystyried ei bod yn briodol at ddiben cyflawni’r nodau hynny.\n(3)Mae Rhan 3 yn gwneud darpariaeth ynghylch cydnabod gan Gymwysterau Cymru gyrff sy’n dyfarnu cymwysterau yng Nghymru.\n(4)Mae Rhan 4 yn gwneud darpariaeth ynghylch cymwysterau blaenoriaethol a chymeradwyo gan Gymwysterau Cymru gymwysterau i’w dyfarnu yng Nghymru. Mae—\n(a)yn ei gwneud yn ofynnol i Gymwysterau Cymru a Gweinidogion Cymru lunio rhestr o gymwysterau sydd i fod yn flaenoriaeth i Gymwysterau Cymru,\n(b)yn galluogi Cymwysterau Cymru o dan amgylchiadau penodol i benderfynu y dylid cyfyngu ar nifer y ffurfiau ar y cymwysterau hynny a gymeradwyir ganddo (naill ai i un neu i fwy nag un),\n(c)yn galluogi Cymwysterau Cymru i ymrwymo i drefniadau gyda chorff i ddatblygu ffurf newydd ar gymhwyster i’w dyfarnu yng Nghymru, pan fo wedi gwneud penderfyniad fel y’i disgrifir ym mharagraff (b) mewn cysylltiad â’r cymhwyster o dan sylw, a\n(d)yn galluogi Cymwysterau Cymru i ystyried cymeradwyo cymhwyster i’w ddyfarnu yng Nghymru nad yw wedi ei gynnwys ar y rhestr y cyfeirir ati ym mharagraff (a).\n(5)Mae Rhan 5 yn galluogi Cymwysterau Cymru i ddynodi cymhwyster at ddiben galluogi i gwrs sy’n arwain ato gael ei gyllido gan Weinidogion Cymru neu awdurdod lleol yng Nghymru, neu ei ddarparu gan neu ar ran ysgol a gynhelir yng Nghymru.\n(6)Mae Rhan 6—\n(a)yn darparu mai dim ond os yw Cymwysterau Cymru wedi cymeradwyo neu ddynodi’r ffurf ar y cymhwyster y mae cwrs addysg neu hyfforddiant yn arwain ati y caniateir i’r cwrs gael ei gyllido gan Weinidogion Cymru neu awdurdod lleol yng Nghymru, neu ei ddarparu gan neu ar ran ysgol a gynhelir yng Nghymru, a\n(b)yn gwneud darpariaeth sy’n cyfyngu ar effaith yr amodau a osodir gan Ofqual, mewn cysylltiad â dyfarnu yng Nghymru ffurf ar gymhwyster sydd wedi ei chymeradwyo gan Gymwysterau Cymru; ac sy’n cyfyngu ar effaith yr amodau cydnabod a osodir gan Gymwysterau Cymru fel nad ydynt yn gymwys mewn cysylltiad â dyfarnu cymwysterau y tu allan i Gymru.\n(7)Mae Rhan 7 yn gwneud darpariaeth ynghylch camau y caiff Cymwysterau Cymru eu cymryd os yw’n ystyried bod corff sy’n dyfarnu cymwysterau yng Nghymru wedi methu â chydymffurfio ag amod y mae’r gydnabyddiaeth o’r corff hwnnw, neu’r gymeradwyaeth i gymhwyster a ddyfernir ganddo, yn ddarostyngedig iddo.\n(8)Mae Rhan 8 yn gwneud darpariaeth ynghylch swyddogaethau eraill Cymwysterau Cymru, gan gynnwys—\n(a)y pŵer i ddarparu gwasanaeth ymgynghori a gwasanaethau eraill ar sail fasnachol,\n(b)y ddyletswydd i lunio datganiad polisi,\n(c)sut y mae Cymwysterau Cymru i ymdrin â chwynion,\n(d)ffioedd y caniateir i Gymwysterau Cymru eu codi, ac\n(e)y ddyletswydd i roi sylw i egwyddorion penodol wrth gyflawni gweithgareddau rheoleiddiol.\n(9)Mae Rhan 9 yn gwneud darpariaeth gyffredinol, gan gynnwys nodi mynegai o dermau wedi eu diffinio a ddefnyddir yn y Ddeddf.\n(10)Yn Rhan 9, mae adran 56 yn nodi ystyr y term “cymhwyster” fel y’i defnyddir yn y Ddeddf.\nRHAN 2SEFYDLU A PHRIF NODAU CYMWYSTERAU CYMRU\n2Sefydlu Cymwysterau Cymru\n(1)Mae Cymwysterau Cymru wedi ei sefydlu fel corff corfforaethol.\n(2)Mae Atodlen 1 yn cynnwys darpariaeth bellach ynghylch Cymwysterau Cymru.\n(3)Mae Atodlen 2 yn gwneud darpariaeth ynghylch trosglwyddo staff ac eiddo i Gymwysterau Cymru.\n3Prif nodau Cymwysterau Cymru\n(1)Wrth arfer ei swyddogaethau, rhaid i Gymwysterau Cymru weithredu mewn ffordd y mae’n ystyried ei bod yn briodol at ddiben cyflawni’r prif nodau a ganlyn—\n(a)sicrhau bod cymwysterau, a system gymwysterau Cymru, yn effeithiol i ddiwallu anghenion rhesymol dysgwyr yng Nghymru;\n(b)hybu hyder y cyhoedd mewn cymwysterau ac yn system gymwysterau Cymru.\n(2)Wrth ystyried yr hyn sy’n briodol at ddiben cyflawni ei brif nodau, mae’r materion y mae Cymwysterau Cymru i roi sylw iddynt yn cynnwys (ymhlith pethau eraill)—\n(a)dymunoldeb hyrwyddo twf cynaliadwy yn economi Cymru;\n(b)dymunoldeb hyrwyddo a hwyluso’r defnydd o’r Gymraeg, gan gynnwys drwy argaeledd trefniadau asesu sy’n darparu ar gyfer asesu drwy gyfrwng y Gymraeg, ac argaeledd cymwysterau sydd fel arall yn hyrwyddo neu’n hwyluso’r defnydd o’r Gymraeg;\n(c)ystod a natur y cymwysterau sydd ar gael ac ystod a natur eu trefniadau asesu;\n(d)gofynion rhesymol cyflogwyr, sefydliadau addysg uwch a’r proffesiynau o ran addysg a hyfforddiant (gan gynnwys o ran safonau gofynnol cymhwysedd ymarferol);\n(e)pa un a yw’r wybodaeth, y sgiliau a’r ddealltwriaeth y mae’n ofynnol eu dangos at ddiben penderfynu a yw cymhwyster i gael ei ddyfarnu i berson yn adlewyrchu’r wybodaeth gyfredol a’r arferion gorau cyfredol;\n(f)pa un a yw cymwysterau yn dangos lefel o gyrhaeddiad sy’n gyson â’r hyn a ddangosir gan beth bynnag y mae Cymwysterau Cymru yn ei ystyried yn gymwysterau cyffelyb, pa un a’u dyfernir yn Ewrop neu rywle arall;\n(g)pa un a ddarperir cymwysterau yn effeithlon ac er mwyn sicrhau gwerth am arian;\n(h)priod rolau a chyfrifoldebau pob un o’r personau a ganlyn mewn cysylltiad â system gymwysterau Cymru (gan gynnwys drwy gyfeirio at gydweithredu rhwng y personau hynny, a pha mor effeithiol ydynt wrth gyflawni eu rolau)—\n(i)cyrff dyfarnu, darparwyr dysgu, Cymwysterau Cymru a Gweinidogion Cymru;\n(ii)unrhyw bersonau eraill sy’n cyflawni swyddogaethau y mae Cymwysterau Cymru yn ystyried eu bod yn berthnasol at ddiben system gymwysterau Cymru.\n(3)Mae cyfeiriadau yn y Ddeddf hon at system gymwysterau Cymru yn gyfeiriadau at y system, yn ei chyfanrwydd, y dyfernir cymwysterau drwyddi i bersonau a asesir yn gyfan gwbl neu’n bennaf yng Nghymru at y diben hwn.\nRHAN 3CYDNABOD CYRFF DYFARNU\n4Cydnabod cyrff dyfarnu\n(1)Caiff Cymwysterau Cymru gydnabod corff dyfarnu o dan ddarpariaethau’r Rhan hon.\n(2)Mae Rhan 4 (cymwysterau blaenoriaethol a chymeradwyo cymwysterau) yn gwneud darpariaeth i gorff a gydnabyddir o dan y Rhan hon mewn cysylltiad â dyfarnu cymhwyster wneud cais i Gymwysterau Cymru i ffurf ar y cymhwyster hwnnw gael ei chymeradwyo.\n(3)Mae Rhan 5 (dynodi cymwysterau eraill) yn gwneud darpariaeth i gorff a gydnabyddir o dan y Rhan hon mewn cysylltiad â dyfarnu cymhwyster wneud cais i Gymwysterau Cymru i ffurf ar y cymhwyster hwnnw gael ei dynodi o dan adran 29.\n5Dyletswydd i osod meini prawf cydnabod cyffredinol\n(1)Rhaid i Gymwysterau Cymru osod a chyhoeddi meini prawf cydnabod (“meini prawf cydnabod cyffredinol”) i’w cymhwyso ganddo at ddibenion adran 8 (cydnabod corff dyfarnu yn gyffredinol).\n(2)Caiff y meini prawf cydnabod cyffredinol wneud darpariaeth wahanol ar gyfer disgrifiadau gwahanol o gorff dyfarnu.\n6Pŵer i osod meini prawf cydnabod sy’n benodol i gymhwyster\n(1)Caiff Cymwysterau Cymru osod a chyhoeddi meini prawf cydnabod (“meini prawf cydnabod sy’n benodol i gymhwyster”) i’w cymhwyso ganddo at ddibenion adran 9 (cydnabod corff dyfarnu mewn ffordd sy’n benodol i gymhwyster).\n(2)Caiff y meini prawf wneud darpariaeth wahanol ar gyfer—\n(a)disgrifiadau gwahanol o gorff dyfarnu;\n(b)cymwysterau gwahanol neu ddisgrifiadau gwahanol o gymhwyster.\n7Diwygio meini prawf cydnabod cyffredinol a meini prawf cydnabod sy’n benodol i gymhwyster\n(1)Caiff Cymwysterau Cymru ddiwygio—\n(a)y meini prawf cydnabod cyffredinol;\n(b)y meini prawf cydnabod sy’n benodol i gymhwyster.\n(2)Os yw Cymwysterau Cymru yn diwygio’r meini prawf, rhaid iddo—\n(a)cyhoeddi’r meini prawf fel y’u diwygiwyd, a\n(b)pennu pa bryd y mae’r diwygiadau i gael effaith.\n(3)Rhaid i’r dyddiad a bennir o dan is-adran (2)(b) beidio â rhagflaenu’r dyddiad y cyhoeddir y meini prawf diwygiedig.\n8Cydnabod corff dyfarnu yn gyffredinol\n(1)Caiff corff dyfarnu wneud cais i Gymwysterau Cymru i gael ei gydnabod yn gyffredinol yn gorff sy’n dyfarnu cymwysterau yng Nghymru.\n(2)Caiff y corff dyfarnu bennu yn ei gais gymhwyster neu ddisgrifiad o gymhwyster nad yw’n dymuno cael ei gydnabod mewn cysylltiad â’i ddyfarnu.\n(3)Os yw’r corff yn bodloni’r meini prawf cydnabod cyffredinol a gyhoeddwyd yn fwyaf diweddar o dan adran 5, rhaid i Gymwysterau Cymru gydnabod y corff dyfarnu.\n(4)Os nad yw’r corff yn bodloni’r holl feini prawf hynny caiff Cymwysterau Cymru, er hynny, os yw o’r farn ei bod yn briodol gwneud hynny, gydnabod y corff.\n(5)Wrth benderfynu a yw’n briodol cydnabod corff o dan is-adran (4), rhaid i Gymwysterau Cymru roi sylw i—\n(a)pa un a yw’r corff yn bodloni’r meini prawf cydnabod cyffredinol yn sylweddol,\n(b)effaith ei fethiant i fodloni’r meini prawf hynny yn llawn, ac\n(c)pa mor debygol ydyw o fodloni’r meini prawf yn llawn wedi hynny.\n(6)Pan fo cymhwyster neu ddisgrifiad o gymhwyster wedi ei bennu gan gorff dyfarnu yn unol ag is-adran (2), nid yw cyfeiriadau at y meini prawf cydnabod cyffredinol yn is-adrannau (3) i (5) i gael eu trin fel pe baent yn cynnwys y meini prawf hynny i’r graddau y maent yn gymwys mewn cysylltiad â dyfarnu’r cymhwyster neu’r disgrifiad o gymhwyster a bennir.\n(7)Pan fo corff dyfarnu wedi ei gydnabod o dan yr adran hon ac eithrio mewn cysylltiad â dyfarnu cymhwyster neu ddisgrifiad o gymhwyster a bennir ganddo yn unol ag is-adran (2), neu gymhwyster neu ddisgrifiad o gymhwyster y mae cydnabyddiaeth o dan yr adran hon wedi ei hildio neu wedi ei thynnu’n ôl mewn cysylltiad â’i ddyfarnu, caiff wneud cais i Gymwysterau Cymru i gael ei gydnabod mewn cysylltiad â dyfarnu’r cymhwyster neu’r disgrifiad o gymhwyster.\n(8)Mae is-adrannau (2) i (6) yn gymwys at ddibenion cais o dan is-adran (7) fel pe bai’n gais o dan is-adran (1).\n(9)Effaith cydnabod o dan yr adran hon yw bod y corff yn cael ei gydnabod mewn cysylltiad â dyfarnu cymwysterau yng Nghymru ac eithrio—\n(a)y cymwysterau hynny y mae meini prawf cydnabod sy’n benodol i gymhwyster yn gymwys mewn cysylltiad â hwy,\n(b)unrhyw gymhwyster neu ddisgrifiad o gymhwyster a bennir yn unol ag is-adran (2), ac\n(c)unrhyw gymhwyster neu ddisgrifiad o gymhwyster y mae cydnabyddiaeth o dan yr adran hon wedi peidio â chael effaith mewn cysylltiad â’i ddyfarnu yn rhinwedd cael ei hildio neu ei thynnu’n ôl.\n9Cydnabod corff dyfarnu mewn ffordd sy’n benodol i gymhwyster\n(1)Caiff corff dyfarnu wneud cais i Gymwysterau Cymru i gael ei gydnabod mewn cysylltiad â dyfarnu yng Nghymru gymhwyster neu ddisgrifiad o gymhwyster y gosodir meini prawf cydnabod sy’n benodol i gymhwyster mewn perthynas ag ef o dan adran 6.\n(2)Os yw’r corff yn bodloni’r ddau o’r canlynol—\n(a)y meini prawf cydnabod cyffredinol a gyhoeddwyd yn fwyaf diweddar o dan adran 5, a\n(b)y meini prawf cydnabod sy’n benodol i gymhwyster sy’n berthnasol mewn cysylltiad â’r cymhwyster a’r corff o dan sylw,\nrhaid i Gymwysterau Cymru gydnabod y corff mewn cysylltiad â dyfarnu yng Nghymru y cymhwyster neu’r disgrifiad o gymhwyster o dan sylw.\n(3)Os nad yw’r corff yn bodloni’r holl feini prawf hynny caiff Cymwysterau Cymru, er hynny, os yw o’r farn ei bod yn briodol gwneud hynny, gydnabod y corff mewn cysylltiad â dyfarnu yng Nghymru y cymhwyster neu’r disgrifiad o gymhwyster o dan sylw.\n(4)Wrth benderfynu a yw’n briodol cydnabod corff o dan is-adran (3), rhaid i Gymwysterau Cymru roi sylw i—\n(a)pa un a yw’r corff yn bodloni’n sylweddol y meini prawf y cyfeirir atynt yn is-adran (2),\n(c)pa mor debygol ydyw o fodloni’r meini prawf hynny yn llawn wedi hynny.\n(5)Effaith cydnabyddiaeth o dan yr adran hon, cyhyd â bod y corff yn cael ei gydnabod o dan adran 8, yw ei fod yn cael ei gydnabod hefyd mewn cysylltiad â dyfarnu yng Nghymru y cymhwyster neu’r disgrifiad o gymhwyster a bennir yn y gydnabyddiaeth o dan yr adran hon.\n10Rheolau ynghylch ceisiadau am gydnabyddiaeth\n(1)Rhaid i Gymwysterau Cymru wneud rheolau ynghylch gwneud ceisiadau iddo o dan y Rhan hon.\n(2)Caiff y rheolau wneud darpariaeth wahanol at ddibenion gwahanol.\n(3)Cânt wneud darpariaeth ynghylch—\n(a)ffurf a chynnwys ceisiadau;\n(b)y ffordd y mae ceisiadau i gael eu gwneud (gan gynnwys o ran unrhyw ffi sy’n daladwy mewn cysylltiad â chais).\n(4)Rhaid i Gymwysterau Cymru gyhoeddi’r rheolau a wneir o dan yr adran hon.\n11Darpariaeth bellach ynghylch cydnabyddiaeth\n(1)Os yw Cymwysterau Cymru yn gwrthod cais am gydnabyddiaeth a wneir o dan y Rhan hon, rhaid iddo roi datganiad i’r corff dyfarnu o dan sylw sy’n nodi ei resymau dros wrthod y cais.\n(2)Mae Atodlen 3 yn gwneud darpariaeth bellach ynghylch cydnabyddiaeth o dan y Rhan hon, gan gynnwys—\n(a)cyfnod para’r gydnabyddiaeth;\n(b)yr amodau y mae’r gydnabyddiaeth i fod yn ddarostyngedig iddynt;\n(c)ildio cydnabyddiaeth a thynnu cydnabyddiaeth yn ôl.\n(1)At ddibenion y Ddeddf hon, cydnabyddir corff mewn cysylltiad â dyfarnu cymhwyster—\n(a)os na osodir unrhyw feini prawf o dan adran 6 mewn cysylltiad â’r cymhwyster, os cydnabyddir y corff o dan adran 8 (ar yr amod nad yw’r cymhwyster yn un a bennir, neu o ddisgrifiad a bennir, gan y corff o dan adran 8(2) ac nad yw’n un y mae cydnabyddiaeth o’r corff mewn cysylltiad ag ef wedi peidio â chael effaith fel y’i nodir ym mharagraff 1(2) o Atodlen 3);\n(b)os gosodir meini prawf o dan adran 6 mewn cysylltiad â’r cymhwyster, neu gymwysterau o’r disgrifiad hwnnw, os yw’r corff—\n(i)yn cael ei gydnabod o dan adran 8, a\n(ii)yn cael ei gydnabod o dan adran 9 mewn cysylltiad â dyfarnu’r cymhwyster neu’r disgrifiad o gymhwyster o dan sylw.\n(a)mae cyfeiriadau at gydnabyddiaeth yn gyfeiriadau at gydnabyddiaeth o dan y Rhan hon;\n(b)mae cyfeiriadau at gorff cydnabyddedig yn gyfeiriadau at gorff dyfarnu a gydnabyddir o dan y Rhan hon.\n(3)At ddibenion y Rhan hon, dyfarnu cymhwyster yng Nghymru yw ei ddyfarnu i bersonau a asesir mewn cysylltiad â’r cymhwyster yn gyfan gwbl neu’n bennaf yng Nghymru.\nRHAN 4CYMWYSTERAU BLAENORIAETHOL A CHYMERADWYO CYMWYSTERAU\n13Dyletswydd i lunio rhestr o gymwysterau blaenoriaethol\n(1)Rhaid i Gymwysterau Cymru a Gweinidogion Cymru lunio ar y cyd restr o gymwysterau y mae’r amod yn is-adran (2) wedi ei fodloni mewn cysylltiad â phob un ohonynt.\n(2)Yr amod yw bod Cymwysterau Cymru a Gweinidogion Cymru wedi eu bodloni bod sicrhau a chynnal hyder y cyhoedd yn y cymhwyster yn flaenoriaeth i Gymwysterau Cymru, oherwydd arwyddocâd y cymhwyster gan roi sylw i anghenion dysgwyr a chyflogwyr yng Nghymru.\n(3)Caiff y rhestr wneud darpariaeth drwy gyfeirio at gymwysterau, neu ddisgrifiadau o gymhwyster.\n(4)Rhaid cyhoeddi’r rhestr, ym mha ffordd bynnag y mae Cymwysterau Cymru a Gweinidogion Cymru yn cytuno arni.\n(5)Caiff Cymwysterau Cymru a Gweinidogion Cymru adolygu’r rhestr ar y cyd ac, os ydynt yn ystyried ei bod yn briodol, ei diwygio.\n(6)Yn y Ddeddf hon—\n(a)mae cyfeiriadau at gymhwyster blaenoriaethol yn gyfeiriadau at gymhwyster sydd wedi ei gynnwys ar y rhestr, neu at gymhwyster sydd o ddisgrifiad sydd wedi ei gynnwys ar y rhestr;\n(b)mae cyfeiriadau at gymhwyster blaenoriaethol cyfyngedig yn gyfeiriadau at gymhwyster blaenoriaethol y mae penderfyniad o dan adran 14 yn cael effaith mewn cysylltiad ag ef;\n(c)mae cyfeiriadau at gymhwyster blaenoriaethol anghyfyngedig yn gyfeiriadau at gymhwyster blaenoriaethol nad yw penderfyniad o dan adran 14 yn cael effaith mewn cysylltiad ag ef.\n14Cymwysterau blaenoriaethol cyfyngedig\n(1)Caiff Cymwysterau Cymru wneud penderfyniad o dan yr adran hon mewn cysylltiad â chymhwyster blaenoriaethol os yw’r amod yn is-adran (3) wedi ei fodloni.\n(2)Mae penderfyniad o dan yr adran hon yn benderfyniad sy’n pennu uchafswm nifer (naill ai un neu ragor) y ffurfiau ar y cymhwyster sydd i fod yn rhai y mae modd eu cymeradwyo o dan y Rhan hon ar unrhyw un adeg.\n(3)Yr amod yw bod Cymwysterau Cymru wedi ei fodloni, gan roi sylw i brif nodau Cymwysterau Cymru, ac i’r amcanion yn is-adran (4), ei bod yn ddymunol cyfyngu ar nifer y ffurfiau ar y cymhwyster a gymeradwyir gan Gymwysterau Cymru o dan y Rhan hon i’r uchafswm nifer a bennir yn y penderfyniad.\n(4)Yr amcanion yw—\n(a)osgoi anghysondeb rhwng ffurfiau gwahanol ar yr un cymhwyster (pa un ai drwy gyfeirio at lefel y cyrhaeddiad a ddangosir drwy ffurfiau gwahanol ar yr un cymhwyster, neu fel arall), a\n(b)galluogi Cymwysterau Cymru i arfer dewis rhwng cyrff dyfarnu gwahanol, wrth ymrwymo i drefniadau o dan adran 15, a rhwng ffurfiau gwahanol ar gymhwyster, wrth roi cymeradwyaeth o dan adran 17.\n(5)Rhaid i Gymwysterau Cymru gyhoeddi penderfyniad o dan yr adran hon.\n(6)Rhaid i Gymwysterau Cymru arfer ei swyddogaethau o dan adrannau 15 i 17 er mwyn sicrhau nad yw nifer y ffurfiau ar gymhwyster blaenoriaethol cyfyngedig a gymeradwyir ganddo o dan y Rhan hon yn fwy na’r uchafswm nifer a bennir yn y penderfyniad o dan yr adran hon mewn cysylltiad â’r cymhwyster.\n(7)Os yw Cymwysterau Cymru yn bwriadu gwneud penderfyniad o dan yr adran hon mewn cysylltiad â chymhwyster, rhaid iddo cyn gwneud hynny—\n(a)hysbysu pob corff cydnabyddedig, ac unrhyw berson arall y mae Cymwysterau Cymru yn ystyried y gellid disgwyl yn rhesymol fod ganddo buddiant yn y penderfyniad arfaethedig, am y cynnig, a\n(b)ystyried unrhyw sylwadau a gyflwynir iddo gan y personau hynny mewn cysylltiad â’r cynnig.\n(8)Caniateir i benderfyniad o dan yr adran hon gael ei ddirymu neu ei amrywio; ac mae darpariaethau blaenorol yr adran hon yn gymwys at ddibenion amrywio penderfyniad fel pe bai penderfyniad yn cael ei wneud.\n15Pŵer i wneud trefniadau i ddatblygu cymhwyster blaenoriaethol cyfyngedig\n(1)Caiff Cymwysterau Cymru ymrwymo i drefniadau gyda chorff dyfarnu y mae eu heffaith yn darparu i’r corff ddatblygu ffurf newydd ar gymhwyster blaenoriaethol cyfyngedig, gyda golwg ar gymeradwyaeth ragolygol i’r ffurf honno ar y cymhwyster o dan adran 16.\n(2)Caiff y trefniadau wneud darpariaeth ynghylch, ymhlith pethau eraill—\n(a)y meini prawf i’w bodloni gan y ffurf ar y cymhwyster sydd i’w datblygu;\n(b)taliadau i’w gwneud gan Gymwysterau Cymru mewn cysylltiad â’i datblygu.\n(3)Rhaid i Gymwysterau Cymru lunio cynllun sy’n gwneud darpariaeth ynghylch gwneud trefniadau o dan yr adran hon.\n(4)Rhaid i Gymwysterau Cymru arfer ei swyddogaethau yn unol â’r cynllun.\n(5)Rhaid i’r cynllun ddarparu ar gyfer gweithdrefn sy’n agored, yn deg ac yn dryloyw.\n(6)Caiff Cymwysterau Cymru ddiwygio’r cynllun.\n(7)Rhaid i Gymwysterau Cymru gyhoeddi’r cynllun.\n16Cymeradwyo cymhwyster blaenoriaethol cyfyngedig a ddatblygir yn unol â threfniadau adran 15\n(1)Mae’r adran hon yn gymwys pan fo corff dyfarnu wedi datblygu ffurf ar gymhwyster blaenoriaethol cyfyngedig yn unol â threfniadau o dan adran 15.\n(2)Os cydnabyddir y corff dyfarnu mewn cysylltiad â dyfarnu’r cymhwyster o dan sylw, caiff wneud cais i Gymwysterau Cymru i’r ffurf ar y cymhwyster gael ei chymeradwyo o dan yr adran hon.\n(3)Rhaid i Gymwysterau Cymru ystyried pa un ai i gymeradwyo’r ffurf ar y cymhwyster i’w dyfarnu yng Nghymru gan y corff o dan sylw.\n(4)Caiff Cymwysterau Cymru, os yw’n ystyried ei bod yn briodol gwneud hynny, gymeradwyo’r ffurf ar y cymhwyster i’w dyfarnu yng Nghymru gan y corff o dan sylw.\n(5)Ond mae hyn yn ddarostyngedig i adran 21 (pŵer i bennu gofynion sylfaenol).\n(6)At ddibenion y Rhan hon, dyfarnu ffurf ar gymhwyster yng Nghymru yw ei dyfarnu i bersonau a asesir mewn cysylltiad â’r cymhwyster yn gyfan gwbl neu’n bennaf yng Nghymru.\n17Cymeradwyo cymhwyster blaenoriaethol cyfyngedig yn absenoldeb trefniadau adran 15\n(1)Mae’r adran hon yn gymwys at ddiben cymeradwyo gan Gymwysterau Cymru ffurf ar gymhwyster sy’n gymhwyster blaenoriaethol cyfyngedig, ond nad yw Cymwysterau Cymru yn bwriadu ymrwymo i drefniadau mewn cysylltiad â hi o dan adran 15.\n(2)Caiff Cymwysterau Cymru, ar gais gan gorff a gydnabyddir mewn cysylltiad â dyfarnu’r cymhwyster o dan sylw, os yw’n ystyried ei bod yn briodol gwneud hynny, gymeradwyo ffurf ar y cymhwyster i’r corff o dan sylw ei dyfarnu yng Nghymru.\n(3)Rhaid i Gymwysterau Cymru lunio cynllun sy’n gwneud darpariaeth ynghylch—\n(a)gwneud ceisiadau am gymeradwyaeth o dan is-adran (2);\n(b)ystyried gan Gymwysterau Cymru y ceisiadau hynny.\n(8)Mae is-adran (2) yn ddarostyngedig i adran 21 (pŵer i bennu gofynion sylfaenol).\n18Cymeradwyo cymwysterau blaenoriaethol anghyfyngedig\n(1)Mae’r adran hon yn gymwys pan fo cais yn cael ei wneud i Gymwysterau Cymru i ffurf ar gymhwyster blaenoriaethol anghyfyngedig gael ei chymeradwyo gan gorff dyfarnu a gydnabyddir mewn cysylltiad â dyfarnu’r cymhwyster o dan sylw.\n(2)Rhaid i Gymwysterau Cymru ystyried pa un ai i gymeradwyo’r ffurf ar y cymhwyster i’w dyfarnu yng Nghymru gan y corff o dan sylw.\n(3)Caiff Cymwysterau Cymru, os yw’n ystyried ei bod yn briodol gwneud hynny, gymeradwyo’r ffurf ar y cymhwyster i’w dyfarnu yng Nghymru gan y corff o dan sylw.\n(4)Ond mae hyn yn ddarostyngedig i adran 21 (pŵer i bennu gofynion sylfaenol).\n19Cymeradwyo cymwysterau nad ydynt yn gymwysterau blaenoriaethol\n(a)pan fo cais yn cael ei wneud i Gymwysterau Cymru, i ffurf ar gymhwyster gael ei chymeradwyo, gan gorff dyfarnu a gydnabyddir mewn cysylltiad â dyfarnu’r cymhwyster o dan sylw, a\n(b)pan fo Cymwysterau Cymru wedi ei fodloni nad yw’r cymhwyster o dan sylw yn gymhwyster blaenoriaethol.\n(2)Caiff Cymwysterau Cymru, yn ôl ei ddisgresiwn, benderfynu pa un ai i ystyried y ffurf ar y cymhwyster i’w chymeradwyo.\n(3)Os yw Cymwysterau Cymru yn ystyried y ffurf ar y cymhwyster i’w chymeradwyo, caiff gymeradwyo’r ffurf ar y cymhwyster i’w dyfarnu yng Nghymru gan y corff o dan sylw, os yw’n ystyried ei bod yn briodol gwneud hynny.\n(5)Rhaid i Gymwysterau Cymru lunio cynllun sy’n gwneud darpariaeth ynghylch gwneud penderfyniadau o dan is-adran (2).\n(6)Rhaid i’r cynllun, ymhlith pethau eraill, nodi ffactorau sy’n debygol o gael eu hystyried gan Gymwysterau Cymru wrth benderfynu pa un ai i ystyried ffurf ar gymhwyster i’w chymeradwyo.\n(7)Rhaid i Gymwysterau Cymru arfer ei swyddogaethau yn unol â’r cynllun.\n(8)Caiff Cymwysterau Cymru ddiwygio’r cynllun.\n(9)Rhaid i Gymwysterau Cymru gyhoeddi’r cynllun.\n20Meini prawf cymeradwyo\n(1)Rhaid i Gymwysterau Cymru osod a chyhoeddi meini prawf i’w cymhwyso ganddo wrth benderfynu pa un ai i gymeradwyo ffurf ar gymhwyster o dan y Rhan hon.\n(2)Caiff y meini prawf wneud darpariaeth wahanol drwy gyfeirio at gymwysterau gwahanol neu ddisgrifiadau gwahanol o gymhwyster.\n(3)Caiff Cymwysterau Cymru ddiwygio’r meini prawf.\n(4)Os yw Cymwysterau Cymru yn diwygio’r meini prawf, rhaid iddo gyhoeddi’r meini prawf fel y’u diwygiwyd.\n21Pŵer i bennu gofynion sylfaenol\n(1)Caiff Gweinidogion Cymru drwy reoliadau bennu gofynion sylfaenol, mewn perthynas â chymhwyster, sydd i’w bodloni gan unrhyw ffurf ar y cymhwyster hwnnw a gymeradwyir o dan y Rhan hon.\n(2)Rhaid i’r gofynion ymwneud â’r wybodaeth, y sgiliau neu’r ddealltwriaeth y mae’n ofynnol eu dangos at ddiben penderfynu a yw’r cymhwyster i gael ei ddyfarnu i berson.\n(3)Ond dim ond os yw Gweinidogion Cymru wedi eu bodloni ei bod yn angenrheidiol pennu gofyniad er mwyn sicrhau bod y cwricwlwm a ddilynir gan bersonau sy’n ymgymryd â chwrs sy’n arwain at gymhwyster yn briodol at anghenion rhesymol y personau hynny y caniateir i’r gofyniad hwnnw gael ei bennu mewn perthynas â’r cymhwyster.\n(4)Cyn gwneud rheoliadau o dan yr adran hon sy’n pennu gofynion sylfaenol, rhaid i Weinidogion Cymru ymgynghori â Chymwysterau Cymru ac unrhyw bersonau eraill (os oes rhai) y maent yn ystyried eu bod yn briodol, gan bennu—\n(a)y gofynion sylfaenol arfaethedig, a\n(b)eu rhesymau dros eu cynnig.\n(5)Pan fo gofynion wedi eu pennu mewn perthynas â chymhwyster drwy reoliadau o dan yr adran hon, ni chaiff Cymwysterau Cymru gymeradwyo ffurf ar y cymhwyster hwnnw o dan y Rhan hon oni bai ei fod wedi ei fodloni bod y ffurf honno ar y cymhwyster yn cydymffurfio â’r gofynion hynny.\n(1)O ran cymeradwyo ffurf ar gymhwyster —\n(a)rhaid iddo fod yn ddarostyngedig i amod o fewn is-adran (2), a\n(b)mae i fod yn ddarostyngedig i unrhyw amodau eraill y caiff Cymwysterau Cymru eu gosod naill ai ar adeg rhoi’r gymeradwyaeth neu wedi hynny.\n(2)Mae amod o fewn yr is-adran hon yn amod sy’n ei gwneud yn ofynnol i ffurf ar gymhwyster sydd i’w dyfarnu fel cymhwyster a gymeradwywyd gael ei nodi â rhif cymeradwyo.\n(3)Mae rhif cymeradwyo yn rhif (gyda neu heb lythrennau neu symbolau) sydd wedi ei ddyrannu i gymhwyster gan Gymwysterau Cymru.\n(4)Dim ond os yw ffurf ar gymhwyster wedi ei ddyfarnu â’i rhif cymeradwyo yn unol â’r amod a grybwyllir o fewn is-adran (2) y’i dyfernir fel cymhwyster a gymeradwywyd.\n(5)Caiff yr amodau y caiff Cymwysterau Cymru eu gosod wneud darpariaeth wahanol, mewn cysylltiad â dyfarnu’r un cymhwyster, at ddibenion gwahanol (gan gynnwys ymhlith pethau eraill drwy gyfeirio at yr amgylchiadau pan fo cymhwyster yn cael ei ddyfarnu, neu at y personau neu’r disgrifiadau o bersonau y dyfernir cymhwyster iddynt).\n(6)Os yw Cymwysterau Cymru, ar ôl cymeradwyo ffurf ar gymhwyster i’w dyfarnu gan gorff cydnabyddedig—\n(a)yn gosod amodau newydd y mae’r gymeradwyaeth i fod yn ddarostyngedig iddynt, neu\n(b)yn amrywio’r amodau y mae’r gymeradwyaeth i fod yn ddarostyngedig iddynt,\nrhaid iddo roi hysbysiad i’r corff dyfarnu am yr amodau newydd (neu’r amodau sydd wedi eu hamrywio).\n(7)Rhaid i’r hysbysiad—\n(a)pennu’r dyddiad y bydd yr amodau newydd (neu’r amodau fel y maent wedi eu hamrywio) yn cael effaith, a\n(b)rhoi rhesymau dros y newid.\n23Cyfnod para’r gymeradwyaeth\n(1)Mae cymeradwyaeth o dan adran 16 neu 17—\n(a)yn cael effaith o ba ddyddiad bynnag a bennir gan Gymwysterau Cymru, a\n(b)i gael ei rhoi am gyfnod cyfyngedig a bennir gan Gymwysterau Cymru wrth roi’r gymeradwyaeth.\n(2)O ran cymeradwyaeth o dan adran 18 neu 19—\n(a)mae’n cael effaith o ba ddyddiad bynnag a bennir gan Gymwysterau Cymru, a\n(b)caniateir iddi gael ei rhoi am gyfnod amhenodol neu am gyfnod cyfyngedig a bennir gan Gymwysterau Cymru wrth roi’r gymeradwyaeth.\n24Rheolau ynghylch ceisiadau am gymeradwyaeth\n(3)Caiff y rheolau wneud darpariaeth ynghylch—\n(1)Caiff corff dyfarnu roi hysbysiad i Gymwysterau Cymru ei fod yn dymuno i gymeradwyaeth i ffurf ar gymhwyster a ddyfernir ganddo beidio â chael effaith (“hysbysiad ildio”).\n(2)Rhaid i hysbysiad ildio bennu’r dyddiad y mae’r corff yn dymuno i’r gymeradwyaeth beidio â chael effaith pan ddaw i ben.\n(3)Cyn gynted ag y bo’n rhesymol ymarferol ar ôl i hysbysiad ildio ddod i law, rhaid i Gymwysterau Cymru roi hysbysiad i’r corff dyfarnu (“cydnabyddiaeth o ildio”) sy’n darparu bod y gymeradwyaeth i beidio â chael effaith pan ddaw’r dyddiad a bennir yn yr hysbysiad ildio i ben neu, os yw Cymwysterau Cymru o’r farn ei bod yn briodol, pan ddaw dyddiad gwahanol i ben.\n(4)Os yw’r gydnabyddiaeth o ildio yn pennu bod y gymeradwyaeth i beidio â chael effaith pan ddaw dyddiad gwahanol i’r un a bennir yn yr hysbysiad ildio i ben, rhaid i’r gydnabyddiaeth o ildio roi rhesymau dros hyn.\n(5)Mae’r gymeradwyaeth yn peidio â chael effaith pan ddaw’r dyddiad a bennir yn y gydnabyddiaeth o ildio i ben.\n(6)Wrth benderfynu a yw’r gymeradwyaeth i beidio â chael effaith pan ddaw’r dyddiad a bennir yn yr hysbysiad ildio i ben, neu pan ddaw dyddiad gwahanol i ben, mae Cymwysterau Cymru i roi sylw i’r canlynol—\n(a)yr angen i osgoi effaith andwyol ar bersonau sy’n ceisio cael, neu y gellid disgwyl yn rhesymol iddynt geisio cael, y ffurf ar y cymhwyster o dan sylw;\n(b)dymuniad y corff y dylai’r gymeradwyaeth beidio â chael effaith pan ddaw’r dyddiad a bennir yn yr hysbysiad ildio i ben.\n26Darpariaeth drosiannol mewn cysylltiad ag ildio cymeradwyaeth\n(1)Mae’r adran hon yn gymwys at ddibenion cydnabyddiaeth o ildio o dan adran 25.\n(2)Os yw Cymwysterau Cymru yn ystyried ei bod yn briodol gwneud hynny at ddiben osgoi effaith andwyol ar bersonau sy’n ceisio cael, neu y gellid disgwyl yn rhesymol iddynt geisio cael, y ffurf ar y cymhwyster o dan sylw, caiff wneud darpariaeth yn y gydnabyddiaeth o ildio sydd o fewn is-adran (3).\n(3)Mae darpariaeth o fewn yr is-adran hon yn ddarpariaeth i’r perwyl bod y ffurf ar y cymhwyster, o’r adeg pan ddaw’r dyddiad ildio i ben hyd nes y daw’r dyddiad estyn i ben, i gael ei thrin, at ddibenion a bennir gan Gymwysterau Cymru yn y gydnabyddiaeth o ildio, fel pe bai wedi ei chymeradwyo o dan y Rhan hon gan Gymwysterau Cymru i’w dyfarnu gan y corff o dan sylw.\n(4)Os yw Cymwysterau Cymru yn gwneud darpariaeth o fewn is-adran (3)—\n(a)rhaid iddo roi rhesymau dros hyn yn y gydnabyddiaeth o ildio, a\n(b)mae’r ffurf ar y cymhwyster i gael ei thrin, o’r adeg pan ddaw’r dyddiad ildio i ben, at y dibenion a bennir yn y gydnabyddiaeth o ildio, a hyd nes y daw’r dyddiad estyn i ben, fel pe bai wedi ei chymeradwyo o dan y Rhan hon i’w dyfarnu gan y corff o dan sylw.\nystyr “dyddiad estyn” (“extension date”) yw dyddiad a bennir gan Gymwysterau Cymru yn y gydnabyddiaeth o ildio at ddibenion yr adran hon;\nystyr “dyddiad ildio” (“surrender date”) yw’r dyddiad a bennir gan Gymwysterau Cymru yn y gydnabyddiaeth o ildio fel y dyddiad y mae’r gymeradwyaeth i beidio â chael effaith pan ddaw i ben.\n27Tynnu cymeradwyaeth yn ôl\n(1)Caiff Cymwysterau Cymru dynnu’n ôl gymeradwyaeth o dan y Rhan hon i ffurf ar gymhwyster os yw wedi ei fodloni—\n(a)na chydymffurfiwyd ag amod y mae’r gymeradwyaeth yn ddarostyngedig iddo,\n(b)bod y corff sy’n dyfarnu’r ffurf ar y cymhwyster wedi peidio â chael ei gydnabod mewn cysylltiad â dyfarnu’r cymhwyster o dan sylw, neu\n(c)yn achos cymeradwyaeth i ffurf ar gymhwyster a roddir o dan adran 18 neu 19, fod y cymhwyster o dan sylw wedi dod yn gymhwyster blaenoriaethol cyfyngedig.\n(2)Cyn tynnu cymeradwyaeth yn ôl, rhaid i Gymwysterau Cymru roi i’r corff dyfarnu o dan sylw hysbysiad am ei fwriad i wneud hynny.\n(3)Rhaid i’r hysbysiad—\n(a)esbonio pam y mae Cymwysterau Cymru yn bwriadu tynnu’r gymeradwyaeth yn ôl, a\n(b)pennu pa bryd y mae Cymwysterau Cymru yn bwriadu penderfynu pa un ai i dynnu cymeradwyaeth yn ôl.\n(4)Wrth benderfynu pa un ai i dynnu cymeradwyaeth yn ôl, rhaid i Gymwysterau Cymru roi sylw i unrhyw sylwadau a gyflwynir gan y corff dyfarnu.\n(5)Os yw Cymwysterau Cymru yn penderfynu tynnu cymeradwyaeth yn ôl, rhaid iddo roi hysbysiad i’r corff dyfarnu am y penderfyniad, sy’n pennu’r dyddiad y bydd y gymeradwyaeth yn cael ei thynnu’n ôl pan ddaw i ben (y “dyddiad tynnu’n ôl”).\n(6)Ar unrhyw adeg cyn y dyddiad tynnu’n ôl, caiff Cymwysterau Cymru, gyda chytundeb y corff dyfarnu o dan sylw, roi hysbysiad i’r corff sy’n amrywio’r dyddiad y mae’r gymeradwyaeth i gael ei thynnu’n ôl.\n(7)Pan roddir hysbysiad o dan is-adran (6), mae’r dyddiad a bennir yn yr hysbysiad fel y dyddiad tynnu’n ôl i gael ei drin, o’r dyddiad y rhoddir yr hysbysiad, fel y dyddiad tynnu’n ôl at ddibenion unrhyw hysbysiad pellach o dan yr is-adran honno.\n(8)Wrth benderfynu ar ddyddiad at ddibenion yr adran hon, mae Cymwysterau Cymru i roi sylw i’r angen i osgoi effaith andwyol ar bersonau sy’n ceisio cael, neu y gellid disgwyl yn rhesymol iddynt geisio cael, y ffurf ar y cymhwyster.\n28Darpariaeth drosiannol mewn cysylltiad â thynnu cymeradwyaeth yn ôl\n(1)Mae’r adran hon yn gymwys at ddibenion hysbysiad o dan adran 27(5).\n(2)Os yw Cymwysterau Cymru yn ystyried ei bod yn briodol gwneud hynny at ddiben osgoi effaith andwyol ar bersonau sy’n ceisio cael, neu y gellid disgwyl yn rhesymol iddynt geisio cael, y ffurf ar y cymhwyster o dan sylw, caiff wneud darpariaeth yn yr hysbysiad sydd o fewn is-adran (3).\n(3)Mae darpariaeth o fewn yr is-adran hon yn ddarpariaeth i’r perwyl bod y ffurf ar y cymhwyster, o’r adeg pan ddaw’r dyddiad tynnu’n ôl i ben hyd nes y daw’r dyddiad estyn i ben, i gael ei thrin, at ddibenion a bennir gan Gymwysterau Cymru yn yr hysbysiad, fel pe bai wedi ei chymeradwyo o dan y Rhan hon gan Gymwysterau Cymru i’w dyfarnu gan y corff o dan sylw.\n(a)rhaid iddo roi rhesymau dros hyn yn yr hysbysiad, a\n(b)mae’r ffurf ar y cymhwyster i gael ei thrin, o’r adeg pan ddaw’r dyddiad tynnu’n ôl i ben, at y dibenion a bennir yn yr hysbysiad, a hyd nes y daw’r dyddiad estyn i ben, fel pe bai wedi ei chymeradwyo o dan y Rhan hon i’w dyfarnu gan y corff o dan sylw.\nystyr “dyddiad estyn” (“extension date”) yw dyddiad a bennir gan Gymwysterau Cymru yn yr hysbysiad at ddibenion yr adran hon;\nystyr “dyddiad tynnu’n ôl” (“withdrawal date”) yw’r dyddiad a bennir gan Gymwysterau Cymru yn yr hysbysiad fel y dyddiad y mae’r gymeradwyaeth i gael ei thynnu’n ôl pan ddaw i ben.\nRHAN 5DYNODI CYMWYSTERAU ERAILL\n29Dynodi cymwysterau eraill\n(1)Caiff Cymwysterau Cymru, ar gais o dan is-adran (2), ddynodi ffurf ar gymhwyster o dan yr adran hon.\n(2)Mae cais o dan yr is-adran hon yn gais gan gorff cydnabyddedig i Gymwysterau Cymru i ffurf ar gymhwyster—\n(a)a gynigir ganddo, a\n(b)y’i cydnabyddir mewn cysylltiad â hi,\ngael ei dynodi o dan yr adran hon.\n(3)Ni chaiff Cymwysterau Cymru ddynodi ffurf ar gymhwyster o dan yr adran hon oni bai ei fod wedi ei fodloni bod yr amodau a ganlyn wedi eu bodloni.\n(a)y byddai’n briodol i gwrs addysg neu hyfforddiant sydd o fewn adran 34(2) ac sy’n arwain at ddyfarnu’r ffurf ar gymhwyster gael ei gyllido’n gyhoeddus, a\n(b)ei bod yn briodol ar hyn o bryd, gyda golwg ar ganiatáu’r cyllid cyhoeddus hwnnw, ddynodi’r ffurf ar gymhwyster o dan yr adran hon yn hytrach na’i chymeradwyo o dan Ran 4.\n(5)At ddibenion is-adran (4)(a) mae cwrs addysg neu hyfforddiant yn cael ei gyllido’n gyhoeddus os y’i cyllidir gan Weinidogion Cymru neu awdurdod lleol yng Nghymru, neu os y’i darperir gan neu ar ran ysgol a gynhelir yng Nghymru (o fewn yr ystyr a roddir gan adran 34(12)).\n(6)Mae’r cyfeiriad yn is-adran (4)(a) at gwrs addysg neu hyfforddiant yn gyfeiriad at gwrs addysg neu hyfforddiant penodol neu at gyrsiau o’r fath yn gyffredinol.\n(7)Yn y Rhan hon, mae cyfeiriadau at ddynodiad adran 29 yn gyfeiriadau at ddynodi ffurf ar gymhwyster o dan yr adran hon.\n30Darpariaeth bellach ynghylch dynodiadau adran 29\n(1)Os yw Cymwysterau Cymru yn gwneud dynodiad adran 29, rhaid iddo bennu’r dyddiad y mae’r dynodiad yn cael effaith ohono a’r dyddiad y mae’n peidio â chael effaith pan ddaw i ben.\n(2)Mae dynodiad adran 29 yn peidio â chael effaith—\n(a)os yw’r corff dyfarnu y mae’r ffurf ar gymhwyster o dan sylw wedi ei dynodi mewn cysylltiad ag ef yn peidio â chael ei gydnabod mewn cysylltiad â’r ffurf honno ar gymhwyster, ar yr un pryd ag y mae’r gydnabyddiaeth honno yn peidio â chael effaith (gweler paragraff 1(2) o Atodlen 3 am hyn);\n(b)os yw’r ffurf ar gymhwyster o dan sylw yn cael ei chymeradwyo o dan Ran 4, o ddyfodiad i rym y gymeradwyaeth fel y’i pennir o dan adran 23 (ond gweler adran 31).\n(3)Mae is-adran (4) yn gymwys pan fo ffurf ar gymhwyster wedi ei dynodi o dan adran 29 a bod y cymhwyster yn gymhwyster blaenoriaethol cyfyngedig (gweler adran 14 am hyn).\n(4)Mae’r dynodiad adran 29 y cyfeirir ato yn is-adran (3) yn peidio â chael effaith o ddyfodiad i rym y gymeradwyaeth gyntaf i unrhyw ffurf ar y cymhwyster blaenoriaethol cyfyngedig o dan adran 16 neu 17 fel y’i pennir o dan adran 23 (ond gweler adran 31).\n(5)Os yw dynodiad adran 29 yn peidio â chael effaith yn unol ag is-adran (2) neu (4), rhaid i Gymwysterau Cymru roi i’r corff dyfarnu o dan sylw hysbysiad am y dyddiad y mae’r dynodiad yn peidio â chael effaith ohono.\n(6)Caiff Cymwysterau Cymru bennu bod dynodiad adran 29 i gael effaith at ddibenion penodol, gan gynnwys drwy gyfeirio at yr amgylchiadau y dyfernir y cymhwyster odanynt a’r person neu’r disgrifiad o berson y caniateir i’r cymhwyster gael ei ddyfarnu iddo.\n(7)Rhaid i Gymwysterau Cymru gyhoeddi dynodiad adran 29.\n31Darpariaeth drosiannol mewn cysylltiad â dynodiadau adran 29\n(1)Os yw Cymwysterau Cymru yn ystyried ei bod yn briodol gwneud hynny at ddiben osgoi effaith andwyol ar bersonau sy’n ceisio cael, neu y gellid disgwyl yn rhesymol iddynt geisio cael, ffurf ar gymhwyster sydd wedi ei dynodi o dan adran 29, caiff wneud darpariaeth sydd o fewn is-adran (2).\n(2)Mae darpariaeth o fewn yr is-adran hon yn ddarpariaeth i’r perwyl, er gwaethaf adran 30(2)(b) neu (4), fod ffurf ar gymhwyster sydd wedi ei dynodi o dan adran 29 i gael ei thrin, at ddibenion a bennir gan Gymwysterau Cymru, fel pe bai wedi ei dynodi o dan adran 29 hyd nes y daw dyddiad a bennir gan Gymwysterau Cymru i ben.\n32Dirymu dynodiadau adran 29\n(1)Caiff Cymwysterau Cymru ddirymu dynodiad adran 29.\n(2)Cyn dirymu dynodiad adran 29, rhaid i Gymwysterau Cymru roi i’r corff cydnabyddedig y mae’r ffurf ar gymhwyster o dan sylw wedi ei dynodi mewn cysylltiad ag ef hysbysiad am ei fwriad i wneud hynny.\n(a)esbonio pam y mae Cymwysterau Cymru yn bwriadu dirymu’r dynodiad adran 29, a\n(b)pennu pa bryd y mae Cymwysterau Cymru yn bwriadu penderfynu pa un ai i ddirymu’r dynodiad adran 29.\n(4)Wrth benderfynu pa un ai i ddirymu dynodiad adran 29, rhaid i Gymwysterau Cymru roi sylw i unrhyw sylwadau a gyflwynir gan y corff cydnabyddedig.\n(5)Os yw Cymwysterau Cymru yn penderfynu dirymu dynodiad adran 29, rhaid iddo roi hysbysiad i’r corff cydnabyddedig am y penderfyniad gan esbonio pa bryd y mae’r dirymiad i gymryd effaith.\n(6)Mae’r dirymiad i gymryd effaith ar 1 Medi sy’n dod yn y flwyddyn ar ôl i’r penderfyniad i ddirymu gael ei wneud ond dim ond mewn perthynas â dysgwr sy’n dechrau cwrs addysg neu hyfforddiant ar neu ar ôl y dyddiad hwnnw y mae’r dirymiad yn gymwys.\n(7)Rhaid i’r hysbysiad o dan is-adran (5) gael ei roi—\n(a)os gwneir y penderfyniad i ddirymu ar 31 Rhagfyr, ar y diwrnod hwnnw, neu\n(b)os gwneir y penderfyniad i ddirymu ar unrhyw ddiwrnod arall, yn ddi-oed a beth bynnag ar neu cyn y 31 Rhagfyr ar ôl y penderfyniad.\n(8)Rhaid i Gymwysterau Cymru gyhoeddi hysbysiad am benderfyniad i ddirymu dynodiad adran 29.\n33Rheolau ynghylch ceisiadau am ddynodiad\n(1)Rhaid i Gymwysterau Cymru wneud rheolau ynghylch gwneud ceisiadau iddo o dan adran 29.\nRHAN 6DARPARIAETH BELLACH SY’N BERTHNASOL I GYDNABOD, CYMERADWYO A DYNODI\n34Cyfyngu ar gyllido a darparu cyrsiau penodol\n(1)Oni bai bod gofyniad a nodir yn is-adran (3) neu (5) wedi ei fodloni, ni chaniateir i gwrs addysg neu hyfforddiant sy’n arwain at ddyfarnu ffurf ar gymhwyster ac sydd o fewn is-adran (2)—\n(a)cael ei gyllido gan gorff awdurdodedig, neu\n(b)cael ei ddarparu gan neu ar ran ysgol a gynhelir yng Nghymru.\n(2)Mae cwrs addysg neu hyfforddiant o fewn yr is-adran hon os y’i darperir, neu os bwriedir iddo gael ei ddarparu—\n(a)gan neu ar ran ysgol neu sefydliad neu gyflogwr, a\n(b)ar gyfer disgyblion sydd o oedran ysgol gorfodol, neu’n hŷn na’r oedran ysgol gorfodol ond sydd o dan 19 oed.\n(3)Y gofyniad yw—\n(a)y caiff y ffurf ar gymhwyster y mae’r cwrs yn arwain ati ei dyfarnu gan gorff cydnabyddedig fel cymhwyster a gymeradwywyd, a\n(b)os yw’r ffurf ar y cymhwyster yn ddarostyngedig i amod sy’n cyfyngu ar ddyfarniad, na ddarperir y cwrs mewn ffordd sy’n arwain at ddyfarnu’r cymhwyster i berson ac eithrio yn unol â’r amod hwnnw.\n(4)Yn is-adran (3)(b), mae amod sy’n cyfyngu ar ddyfarniad yn amod y mae cymeradwyaeth i’r ffurf ar gymhwyster o dan Ran 4 yn ddarostyngedig iddo ac sy’n ymwneud â’r person neu’r disgrifiad o berson y caniateir i’r cymhwyster gael ei ddyfarnu iddo.\n(5)Y gofyniad yw—\n(a)y caiff y ffurf ar y cymhwyster y mae’r cwrs yn arwain ati ei dyfarnu gan gorff cydnabyddedig ac y caiff ei dynodi o dan adran 29, a\n(b)os yw Cymwysterau Cymru wedi pennu dibenion o dan adran 30(6) y mae’r dynodiad i gael effaith atynt, na ddarperir y cwrs mewn ffordd sy’n arwain at ddyfarnu’r cymhwyster ac eithrio yn unol â’r dibenion hynny.\n(6)Mewn perthynas ag ysgol a gynhelir, rhaid i’r awdurdod lleol a’r corff llywodraethu gyflawni eu swyddogaethau gyda golwg ar sicrhau nad eir yn groes i is-adran (1)(b).\n(7)Nid yw’r cyfyngiad a osodir gan yr adran hon yn gymwys mewn cysylltiad â darparu cwrs addysg neu hyfforddiant i berson sydd ag anhawster dysgu.\n(8)Nid yw’r cyfyngiad ychwaith yn gymwys mewn cysylltiad â chwrs addysg neu hyfforddiant a ddynodir gan Weinidogion Cymru at ddiben yr adran hon.\n(9)Caiff dynodiad o dan is-adran (8) wneud darpariaeth—\n(a)yn gyffredinol mewn cysylltiad â chwrs neu ddisgrifiad o gwrs, neu\n(b)mewn cysylltiad â chwrs neu ddisgrifiad o gwrs a ddarperir mewn amgylchiadau, neu a ddarperir i berson neu ddisgrifiad o berson, a bennir yn y dynodiad.\n(10)O ran dynodiad o dan is-adran (8)—\n(a)rhaid iddo fod yn ysgrifenedig;\n(b)caniateir iddo gael ei amrywio neu ei ddirymu.\n(11)Yn yr adran hon, mae cyfeiriadau at gwrs sy’n arwain at ffurf ar gymhwyster yn cynnwys cyfeiriadau at gwrs sy’n un o ddau neu ragor o elfennau sy’n arwain at ffurf ar y cymhwyster.\n(12)Yn yr adran hon—\nystyr “corff awdurdodedig” (“authorised body”) yw—\nawdurdod lleol yng Nghymru;\nystyr “ysgol a gynhelir” (“maintained school”) yw—\nysgol gymunedol, ysgol sefydledig neu ysgol wirfoddol;\nysgol arbennig gymunedol.\n35Dyfarnu cymhwyster a gymeradwywyd yng Nghymru: cyfyngu ar gymhwyso amodau a osodir gan Ofqual\n(1)Nid yw unrhyw amod y mae cydnabyddiaeth o gorff dyfarnu gan Ofqual o dan adran 132 o Ddeddf Prentisiaethau, Sgiliau, Plant a Dysgu 2009 (p.22) (cydnabod cyrff dyfarnu) yn ddarostyngedig iddo yn gymwys mewn cysylltiad ag unrhyw ddyfarniad, neu at ddibenion unrhyw ddyfarniad, yng Nghymru gan y corff hwnnw o ffurf ar gymhwyster sydd wedi ei dyfarnu fel cymhwyster a gymeradwywyd (ond nid yw hyn yn effeithio ar gymhwyso, os oes cymhwyso, yr amodau hynny mewn cysylltiad â dyfarnu, neu at ddibenion dyfarnu, yng Nghymru ffurf ar gymhwyster nad yw wedi ei dyfarnu fel cymhwyster a gymeradwywyd, hyd yn oed os yw’r ffurf honno wedi ei dynodi o dan adran 29).\n(2)Yn unol â hynny, yn adran 132 o Ddeddf Prentisiaethau, Sgiliau, Plant a Dysgu 2009, ar ôl is-adran (9), mewnosoder—\n“(10)See section 35 of the Qualifications Wales Act 2015 for provision about the effect of conditions imposed by or under this section, in respect of or for the purposes of the award in Wales by an awarding body of a form of a qualification awarded as an approved qualification (for which see section 22(4) of that Act).”\n(3)Yn yr adran hon ystyr “Ofqual” yw’r Swyddfa Rheoleiddio Cymwysterau ac Arholiadau a sefydlwyd o dan adran 127 o Ddeddf Prentisiaethau, Sgiliau, Plant a Dysgu 2009.\n(4)At ddibenion yr adran hon ac adran 36 , dyfarnu ffurf ar gymhwyster yng Nghymru yw ei dyfarnu i bersonau a asesir mewn cysylltiad â’r cymhwyster yn gyfan gwbl neu’n bennaf yng Nghymru.\n36Cyfyngu ar gymhwyso amodau a osodir gan Gymwysterau Cymru\n(1)Nid yw unrhyw amod o fewn is-adran (2) ond yn gymwys mewn cysylltiad â dyfarnu, neu at ddibenion dyfarnu, yng Nghymru gan gorff dyfarnu ffurf ar gymhwyster y cydnabyddir y corff o dan Ran 3 mewn cysylltiad â’i dyfarnu.\n(2)Yr amodau yw’r amodau y mae cydnabyddiaeth o’r corff o dan adran 8 neu 9 yn ddarostyngedig iddynt.\nRHAN 7PWERAU GORFODI CYMWYSTERAU CYMRU\n37Pŵer i roi cyfarwyddydau\n(1)Os ymddengys i Gymwysterau Cymru fod corff dyfarnu wedi methu, neu’n debygol o fethu, â chydymffurfio ag amod y mae ei gydnabyddiaeth yn ddarostyngedig iddo, caiff Cymwysterau Cymru gyfarwyddo’r corff i gymryd, neu i beidio â chymryd, camau penodedig, gyda golwg ar sicrhau cydymffurfedd â’r amod.\n(2)Os ymddengys i Gymwysterau Cymru fod corff dyfarnu sy’n dyfarnu cymhwyster a gymeradwywyd wedi methu, neu’n debygol o fethu, â chydymffurfio ag amod y mae’r gymeradwyaeth honno yn ddarostyngedig iddo, caiff Cymwysterau Cymru gyfarwyddo’r corff i gymryd, neu i beidio â chymryd, camau penodedig gyda golwg ar sicrhau cydymffurfedd â’r amod.\n(3)Cyn rhoi cyfarwyddyd i gorff dyfarnu o dan yr adran hon, rhaid i Gymwysterau Cymru roi hysbysiad i’r corff o dan sylw am ei fwriad i wneud hynny.\n(a)nodi rhesymau Cymwysterau Cymru dros fwriadu rhoi’r cyfarwyddyd;\n(b)pennu pa bryd y mae Cymwysterau Cymru yn bwriadu penderfynu pa un ai i roi’r cyfarwyddyd.\n(5)Wrth benderfynu pa un ai i roi’r cyfarwyddyd, rhaid i Gymwysterau Cymru roi sylw i unrhyw sylwadau a gyflwynir gan y corff dyfarnu.\n(6)Rhaid i gorff dyfarnu gydymffurfio â chyfarwyddyd a roddir iddo o dan yr adran hon.\n(7)O ran cyfarwyddyd o dan yr adran hon—\n(b)caniateir iddo gael ei amrywio neu ei ddirymu drwy gyfarwyddyd diweddarach;\n(c)mae’n orfodadwy drwy orchymyn mandadol ar gais Cymwysterau Cymru.\n38Pŵer i osod cosbau ariannol\n(1)Os ymddengys i Gymwysterau Cymru fod corff dyfarnu wedi methu â chydymffurfio ag amod y mae ei gydnabyddiaeth yn ddarostyngedig iddo, caiff Cymwysterau Cymru osod cosb ariannol ar y corff.\n(2)Os ymddengys i Gymwysterau Cymru fod corff dyfarnu sy’n dyfarnu cymhwyster a gymeradwywyd wedi methu â chydymffurfio ag amod y mae’r gymeradwyaeth honno yn ddarostyngedig iddo, caiff Cymwysterau Cymru osod cosb ariannol ar y corff.\n(3)Gofyniad i dalu cosb i Gymwysterau Cymru yw “cosb ariannol” a phenderfynir ar swm y gosb ganddo yn unol â rheoliadau.\n(4)Cyn gosod cosb ariannol, rhaid i Gymwysterau Cymru roi hysbysiad i’r corff dyfarnu o dan sylw am ei fwriad i wneud hynny.\n(5)Rhaid i’r hysbysiad—\n(a)nodi rhesymau Cymwysterau Cymru dros fwriadu gosod y gosb;\n(b)pennu swm arfaethedig y gosb;\n(c)pennu cyfnod y mae Cymwysterau Cymru yn bwriadu penderfynu, pan ddaw’r cyfnod hwnnw i ben, pa un ai i osod y gosb.\n(6)Rhaid i’r cyfnod a bennir o dan is-adran (5)(c) fod yn gyfnod o 28 o ddiwrnodau o leiaf sy’n dechrau â dyddiad yr hysbysiad.\n(7)Wrth benderfynu pa un ai i osod y gosb, rhaid i Gymwysterau Cymru roi sylw i unrhyw sylwadau a gyflwynir gan y corff dyfarnu.\n(8)Os yw Cymwysterau Cymru yn penderfynu gosod cosb ariannol, rhaid iddo roi hysbysiad i’r corff dyfarnu o dan sylw sy’n pennu—\n(a)swm y gosb, a\n(b)y cyfnod y mae rhaid gwneud taliad ynddo.\n(9)Rhaid i’r cyfnod a bennir o dan is-adran (8)(b) fod yn gyfnod o 28 o ddiwrnodau o leiaf sy’n dechrau â dyddiad yr hysbysiad.\n(10)Rhaid i’r hysbysiad hefyd gynnwys gwybodaeth o ran—\n(b)sut y caniateir i daliad gael ei wneud,\n(c)hawliau apelio o dan adran 39, a\n(d)canlyniadau peidio â thalu.\n(11)Rhaid i unrhyw symiau y mae Cymwysterau Cymru yn eu cael drwy gosb ariannol a osodir o dan yr adran hon neu log o dan adran 40 gael eu talu ganddo i Gronfa Gyfunol Cymru.\n39Cosbau ariannol: apelau\n(1)Caiff corff dyfarnu apelio i’r Tribiwnlys Haen Gyntaf yn erbyn—\n(a)penderfyniad i osod cosb ariannol ar y corff o dan adran 38;\n(b)penderfyniad o ran swm y gosb.\n(2)Caniateir i apêl o dan yr adran hon gael ei gwneud ar y sail—\n(a)na ddigwyddodd yr achos o dorri amod y gosodwyd cosb ariannol mewn cysylltiad ag ef, neu\n(b)bod y penderfyniad fel arall—\n(i)yn seiliedig ar wall ffeithiol;\n(ii)yn anghywir yn y gyfraith; neu\n(3)Os gwneir apêl o dan yr adran hon, mae’r gofyniad i dalu’r gosb wedi ei atal dros dro hyd nes y tynnir yr apêl yn ôl neu hyd nes y penderfynir arni.\n(4)O ran apêl o dan yr adran hon caiff y Tribiwnlys—\n(a)tynnu’n ôl y gofyniad i dalu’r gosb;\n(b)cadarnhau’r gofyniad hwnnw;\n(c)amrywio’r gofyniad hwnnw;\n(d)dychwelyd y penderfyniad o ran pa un ai i gadarnhau’r gofyniad i dalu’r gosb, neu unrhyw fater sy’n ymwneud â’r penderfyniad hwnnw, i Gymwysterau Cymru.\n40Cosbau ariannol: llog\n(1)Mae is-adran (3) yn gymwys os nad yw cosb ariannol gyfan, neu ran ohoni, a osodir ar gorff dyfarnu o dan adran 38 wedi ei thalu ar ddiwedd y cyfnod sy’n dod i ben â’r dyddiad cymwys.\n(2)Y dyddiad cymwys yw’r diweddaraf o’r canlynol—\n(a)y dyddiad olaf y caniateir i daliad gael ei wneud yn unol â’r hysbysiad a roddir o dan adran 38(8);\n(b)y dyddiad olaf y caiff y corff dyfarnu wneud apêl o dan adran 39 mewn cysylltiad â’r gosb, os na wneir apêl o’r fath ar neu cyn y dyddiad hwnnw;\n(c)os gwneir apêl o dan adran 39 mewn cysylltiad â’r gosb ar neu cyn y dyddiad y cyfeirir ato ym mharagraff (b)—\n(i)dyddiad olaf y cyfnod o 14 o ddiwrnodau sy’n dechrau â’r dyddiad y penderfynir ar yr apêl, neu\n(ii)os tynnir yr apêl yn ôl cyn y penderfynir arni, y diwrnod olaf o’r cyfnod o 14 o ddiwrnodau sy’n dechrau â’r dyddiad y tynnir yr apêl yn ôl.\n(3)Mae swm y gosb nad yw wedi ei dalu am y tro yn dwyn llog, sy’n dechrau â’r diwrnod ar ôl y dyddiad cymwys, ar y gyfradd am y tro a bennir yn adran 17 o Ddeddf Dyfarniadau 1838 (p.110) (ac nid yw hefyd yn dwyn llog fel dyled dyfarniad o dan yr adran honno).\n(4)Ni chaniateir i gyfanswm y llog a osodir o dan is-adran (3) fod yn fwy na swm y gosb.\n(5)Nid yw llog yn daladwy mewn cysylltiad ag unrhyw gyfnod pan gaiff y gofyniad i dalu cosb ariannol ei atal dros dro o dan adran 39(3).\n41Adennill costau ar gyfer gosod sancsiynau\n(1)Caiff Cymwysterau Cymru, drwy hysbysiad, ei gwneud yn ofynnol i gorff dyfarnu y gosodwyd sancsiwn arno dalu’r costau yr aeth Cymwysterau Cymru iddynt mewn cysylltiad â gosod y sancsiwn.\n(2)Mae’r cyfeiriadau yn is-adran (1) at osod sancsiwn yn gyfeiriadau at—\n(a)rhoi cyfarwyddyd o dan adran 37;\n(b)gosod cosb ariannol o dan adran 38;\n(c)tynnu cydnabyddiaeth yn ôl o dan baragraff 19 o Atodlen 3.\n(3)Mae “costau” yn cynnwys, ymhlith pethau eraill—\n(4)Rhaid i hysbysiad a roddir i gorff dyfarnu o dan is-adran (1)—\n(a)pennu’r swm y mae’n ofynnol ei dalu,\n(b)pennu’r cyfnod y mae rhaid gwneud y taliad ynddo, ac\n(c)cynnwys dadansoddiad manwl o’r swm a bennir.\n(5)Rhaid i’r cyfnod a bennir o dan is-adran (4)(b) fod yn gyfnod o 28 o ddiwrnodau o leiaf sy’n dechrau â’r dyddiad yr anfonir yr hysbysiad.\n(6)Rhaid i’r hysbysiad hefyd gynnwys gwybodaeth o ran—\n(a)sut y caniateir i daliad gael ei wneud,\n(b)hawliau apelio o dan adran 42, ac\n(c)canlyniadau peidio â thalu.\n42Adennill costau: apelau\n(a)penderfyniad o dan adran 41(1) i’w gwneud yn ofynnol i’r corff dalu costau;\n(b)penderfyniad o ran swm y costau hynny.\n(b)bod y penderfyniad yn anghywir yn y gyfraith;\n(3)Os gwneir apêl o dan yr adran hon, mae’r gofyniad i dalu’r costau wedi ei atal dros dro hyd nes y tynnir yr apêl yn ôl neu hyd nes y penderfynir arni.\n(a)tynnu’n ôl y gofyniad i dalu’r costau;\n(d)dychwelyd y penderfyniad o ran pa un ai i gadarnhau’r gofyniad i dalu’r costau, neu unrhyw fater sy’n ymwneud â’r penderfyniad hwnnw, i Gymwysterau Cymru.\n(1)Mae is-adran (3) yn gymwys os nad yw’r swm cyfan o gostau, neu ran ohono, y mae’n ofynnol i gorff dyfarnu ei dalu o dan adran 41(1), wedi ei dalu ar ddiwedd y cyfnod sy’n dod i ben â’r dyddiad cymwys.\n(a)y dyddiad olaf y caniateir i daliad gael ei wneud yn unol â’r hysbysiad a roddir o dan adran 41;\n(b)y dyddiad olaf y caiff y corff dyfarnu wneud apêl o dan adran 42 mewn cysylltiad â’r costau, os na wneir apêl o’r fath ar neu cyn y dyddiad hwnnw;\n(c)os gwneir apêl o dan adran 42 mewn cysylltiad â’r costau ar neu cyn y dyddiad y cyfeirir ato ym mharagraff (b)—\n(3)Mae’r swm o’r costau nad yw wedi ei dalu am y tro yn dwyn llog, sy’n dechrau â’r diwrnod ar ôl y dyddiad cymwys, ar y gyfradd am y tro a bennir yn adran 17 o Ddeddf Dyfarniadau 1838 (p.110) (ac nid yw hefyd yn dwyn llog fel dyled dyfarniad o dan yr adran honno).\n(4)Ni chaniateir i gyfanswm y llog a osodir o dan is-adran (3) fod yn fwy na swm y costau.\n(5)Nid yw llog yn daladwy mewn cysylltiad ag unrhyw gyfnod pan gaiff y gofyniad i dalu’r costau ei atal dros dro o dan adran 42(3).\n44Mynd i mewn i fangre a’i harolygu\n(1)Caiff person awdurdodedig wneud cais i ynad heddwch am orchymyn o dan yr adran hon mewn cysylltiad â mangre a feddiannir gan gorff cydnabyddedig.\n(2)Dim ond os yw’r ynad heddwch wedi ei fodloni bod y gofynion yn is-adrannau (3) i (5) wedi eu bodloni y caiff wneud gorchymyn o dan yr adran hon.\n(3)Y gofyniad cyntaf yw bod sail resymol dros gredu bod y corff wedi methu â chydymffurfio—\n(a)ag amod y mae ei gydnabyddiaeth yn ddarostyngedig iddo, neu\n(b)ag amod y mae cymeradwyaeth o dan Ran 4 o ffurf ar gymhwyster a ddyfernir ganddo yn ddarostyngedig iddo.\n(4)Yr ail ofyniad yw—\n(a)bod cais i fynd i mewn i fangre wedi ei wrthod, neu’n debygol o gael ei wrthod, neu\n(b)y byddai gofyn am gael mynd i mewn yn debygol o danseilio’r diben o gael mynd i mewn.\n(5)Y trydydd gofyniad yw bod angen mynd i mewn i’r fangre er mwyn canfod a fu achos o dorri’r amod y mae’r gofyniad yn is-adran (3) wedi ei fodloni drwy gyfeirio ato.\n(6)Pan fo gorchymyn o dan yr adran hon mewn grym, caiff person awdurdodedig ac unrhyw gwnstabl sy’n mynd gyda’r person awdurdodedig yn unol â’r gorchymyn, at ddiben canfod a fu achos o dorri amod y cyfeirir ato yn is-adran (3)—\n(a)mynd i mewn i’r fangre a bennir yn y gorchymyn;\n(b)arolygu a chopïo cofnodion a dogfennau y deuir o hyd iddynt yn y fangre neu eu symud o’r fangre;\n(c)ei gwneud yn ofynnol cael mynediad at unrhyw gyfrifiadur neu ddyfais electronig arall y deuir o hyd iddi yn y fangre, ac unrhyw gyfarpar neu ddeunydd cysylltiedig y deuir o hyd iddo yn y fangre, sy’n cael eu defnyddio neu wedi eu defnyddio mewn cysylltiad â chofnodion neu ddogfennau eraill, eu harolygu a gwirio eu gweithrediad;\n(d)ei gwneud yn ofynnol—\n(i)i’r person sy’n defnyddio neu sydd wedi bod yn defnyddio’r ddyfais electronig neu y mae’r ddyfais electronig yn cael ei defnyddio felly neu wedi ei defnyddio felly ar ei ran, neu\n(ii)i unrhyw berson sy’n gyfrifol am y ddyfais, y cyfarpar neu’r deunydd, neu sydd fel arall yn ymwneud â gweithrediad y ddyfais, y cyfarpar neu’r deunydd,\nroi unrhyw gymorth i’r person awdurdodedig sy’n ofynnol yn rhesymol gan y person awdurdodedig (gan gynnwys, ymhlith pethau eraill, rhoi gwybodaeth ar gael i’w harolygu neu i’w chopïo ar ffurf ddarllenadwy).\n(7)Rhaid i orchymyn o dan yr adran hon bennu—\n(a)y fangre y mae’n ymwneud â hi;\n(b)y cyfnod y mae’r gorchymyn mewn grym ar ei gyfer.\n(8)Caniateir i orchymyn o dan yr adran hon—\n(a)caniatáu neu ei gwneud yn ofynnol i gwnstabl fynd gyda’r person awdurdodedig;\n(b)cyfyngu ar yr amser y caniateir i’r pŵer mynd i mewn a roddir gan y gorchymyn gael ei arfer;\n(c)ei gwneud yn ofynnol i hysbysiad am y gorchymyn gael ei roi i’r corff cydnabyddedig o dan sylw.\n(9)Caniateir (os oes angen) i gwnstabl sy’n mynd gyda’r person awdurdodedig yn unol â’r gorchymyn ddefnyddio grym rhesymol er mwyn galluogi arfer y pwerau a roddir gan y gorchymyn.\n(10)Mae cyfeiriadau yn yr adran hon at berson awdurdodedig yn gyfeiriadau at aelod o staff Cymwysterau Cymru sydd wedi ei awdurdodi (yn gyffredinol neu’n benodol) gan Gymwysterau Cymru at ddibenion yr adran hon.\n(1)Mae pŵer i wneud rheoliadau o dan y Ddeddf hon—\n(b)yn cynnwys pŵer i wneud darpariaeth wahanol at ddibenion gwahanol;\n(c)yn cynnwys pŵer i wneud darpariaeth atodol, darpariaeth gysylltiedig, darpariaeth ganlyniadol, darpariaeth drosiannol, darpariaeth ddarfodol neu ddarpariaeth arbed.\n(2)Ni chaniateir i offeryn statudol sy’n cynnwys unrhyw un neu ragor o’r canlynol gael ei wneud, oni bai bod drafft o’r offeryn wedi ei osod gerbron Cynulliad Cenedlaethol Cymru ac wedi ei gymeradwyo ganddo drwy benderfyniad—\n(a)rheoliadau a wneir o dan adran 21 (pŵer i bennu gofynion sylfaenol);\n(b)rheoliadau a wneir o dan adran 38(3) (pŵer i osod cosbau ariannol);\n(c)rheoliadau a wneir o dan adran 59 sy’n diwygio neu’n diddymu unrhyw ddarpariaeth mewn Deddf Seneddol neu Fesur neu Ddeddf gan Gynulliad Cenedlaethol Cymru.\n(3)Mae unrhyw offeryn statudol arall sy’n cynnwys rheoliadau a wneir o dan y Ddeddf hon yn ddarostyngedig i ddiddymiad yn unol â phenderfyniad gan Gynulliad Cenedlaethol Cymru.\n56Dehongli cyfeiriadau at “cymhwyster”\n(1)Mae cyfeiriadau yn y Ddeddf hon at gymhwyster, ac eithrio i’r graddau yr ymddengys bwriad i’r gwrthwyneb, yn gyfeiriadau at gymhwyster academaidd neu gymhwyster galwedigaethol a ddyfernir yng Nghymru, ac eithrio—\n(c)gradd ar lefel uwch.\n(2)Mae cymhwyster i’w ddyfarnu yng Nghymru, at ddibenion yr adran hon, os oes personau, neu y gellir disgwyl yn rhesymol bod personau, sy’n ceisio cael y cymhwyster sy’n cael, neu a fydd yn cael, neu y gellir disgwyl yn rhesymol iddynt gael, eu hasesu mewn cysylltiad â’r cymhwyster yn gyfan gwbl neu’n bennaf yng Nghymru.\n(3)Mae cyfeiriad yn y Ddeddf hon at ddyfarnu cymhwyster yn cynnwys cyfeiriad at—\n(a)dyfarnu credydau mewn cysylltiad ag elfennau cymhwyster;\n(b)dyfarnu cymhwyster gan gorff naill ai ar y cyd neu gydag eraill.\n(4)Mae cyfeiriadau yn y Ddeddf hon at ffurf ar gymhwyster yn gyfeiriadau at y fersiwn benodol o gymhwyster sy’n cael ei chynnig, neu sydd i’w chynnig, gan gorff dyfarnu penodol.\n57Dehongli cyffredinol a mynegai o ymadroddion wedi eu diffinio\n(1)Mae darpariaethau’r Ddeddf hon a rhai Deddf Addysg 1996 (p.56) i’w darllen fel pe bai pob un ohonynt wedi eu cynnwys yn Neddf Addysg 1996 (ond mae hyn yn ddarostyngedig i is-adran (2)).\n(2)Pan roddir, at ddibenion unrhyw ddarpariaeth yn y Ddeddf hon, ystyr i ymadrodd sy’n wahanol i’r ystyr a roddir iddo yn Neddf Addysg 1996 (p.56), mae’r ystyr hwnnw i fod yn gymwys at ddibenion y ddarpariaeth honno, yn lle’r ystyr a roddir at ddibenion Deddf Addysg 1996 (p.56).\n(3)Yn y Ddeddf hon—\nmae i “amod arbennig” (“special condition”) yr ystyr a roddir ym mharagraff 4 o Atodlen 3;\nmae i “amod capio ffioedd” (“fee capping condition”) yr ystyr a roddir ym mharagraff 6 o Atodlen 3;\nmae i “amod trosglwyddo” (“transfer condition”) yr ystyr a roddir ym mharagraff 12 o Atodlen 3;\nmae i “corff cydnabyddedig” (“recognised body”) yr ystyr a roddir yn adran 12(2);\nystyr “corff dyfarnu” (“awarding body”) yw person sy’n dyfarnu, neu sy’n bwriadu dyfarnu, cymhwyster;\nmae i “cosb ariannol” (“monetary penalty”) yr ystyr a roddir yn adran 38(3);\nystyr “cwmni” yw cwmni fel y diffinnir “company” yn adran 1(1) o Ddeddf Cwmnïau 2006 (p.46);\nmae i “cydnabyddiaeth” (“recognition”) yr ystyr a roddir yn adran 12(2);\nmae i “cymhwyster” (“qualification”) yr ystyr a roddir yn adran 56;\nystyr “cymhwyster a gymeradwywyd” (“approved qualification”) yw ffurf ar gymhwyster a gymeradwywyd gan Gymwysterau Cymru o dan Ran 4 (cymhwysterau blaenoriaethol a chymeradwyo cymwysterau);\nmae i “cymhwyster blaenoriaethol” (“priority qualification”) yr ystyr a roddir yn adran 13(6);\nmae i “cymhwyster blaenoriaethol anghyfyngedig” (“unrestricted priority qualification”) yr ystyr a roddir yn adran 13(6);\nmae i “cymhwyster blaenoriaethol cyfyngedig” (“restricted priority qualification”) yr ystyr a roddir yn adran 13(6);\nystyr “darparwr dysgu” (“learning provider”) yw person sy’n darparu addysg neu hyfforddiant sy’n arwain at gymhwyster;\nystyr “dysgwyr” (“learners”) yw personau sy’n ceisio cael cymwysterau, neu y gellid disgwyl yn rhesymol iddynt geisio cael cymwysterau;\nmae i “meini prawf cydnabod cyffredinol” (“general recognition criteria”) yr ystyr a roddir yn adran 5(1);\nmae i “meini prawf cydnabod sy’n benodol i gymhwyster” (“qualification specific recognition criteria”) yr ystyr a roddir yn adran 6(1);\nystyr “prif nodau” (“principal aims”) Cymwysterau Cymru yw’r nodau a restrir yn adran 3(1);\nystyr “rheoliadau” (“regulations”) yw rheoliadau a wneir gan Weinidogion Cymru;\nystyr “sefydliad addysg uwch” (“higher education institution”) yw sefydliad o fewn y sector addysg uwch;\nmae i “system gymwysterau Cymru” (“Welsh qualification system”) yr ystyr a roddir yn adran 3(3);\nystyr “trefniadau asesu” (“assessment arrangements”), mewn perthynas â chymhwyster, yw trefniadau ar gyfer asesu’r sgiliau perthnasol, yr wybodaeth berthnasol a’r ddealltwriaeth berthnasol mewn perthynas â’r cymhwyster;\n“yr wybodaeth berthnasol, y sgiliau perthnasol neu’r ddealltwriaeth berthnasol” (“relevant knowledge, skills or understanding”), mewn perthynas â chymhwyster, yw’r wybodaeth, y sgiliau neu’r ddealltwriaeth y mae’n ofynnol eu dangos at ddiben penderfynu pa un ai i ddyfarnu’r cymhwyster i berson.\n(4)At ddibenion y Ddeddf hon dim ond os yw’r gweithgareddau a gynhelir gan berson at ddibenion dangos yr wybodaeth berthnasol, y sgiliau perthnasol neu’r ddealltwriaeth berthnasol yn cael eu cynnal yn gyfan gwbl neu’n bennaf yng Nghymru yr asesir y person yn gyfan gwbl neu’n bennaf yng Nghymru, mewn cysylltiad â chymhwyster.\n(5)Mae gan berson anhawster dysgu, at ddibenion y Ddeddf hon, os oes gan y person hwnnw—\n(a)anghenion addysgol arbennig, neu\n(b)anhawster i ddysgu sy’n llawer mwy na’r rhan fwyaf o bersonau sydd o’r un oedran â’r person, neu\n(c)anabledd sydd naill ai’n atal neu’n rhwystro’r person rhag defnyddio cyfleusterau addysgol o’r math a ddarperir yn gyffredinol i bersonau o’r un oedran.\n(6)Ond, nid yw person i’w gymryd fel pe bai ganddo anhawster dysgu dim ond oherwydd bod yr iaith (neu’r ffurf ar iaith) a ddefnyddir, neu a fydd yn cael ei defnyddio, i addysgu’r person yn wahanol i’r iaith (neu’r ffurf ar iaith) sydd wedi ei siarad ar unrhyw adeg yng nghartref y person.\n(7)Mae cyfeiriadau yn y Ddeddf hon at gorff yn cael ei gydnabod mewn cysylltiad â chymhwyster i’w dehongli yn unol ag adran 12.\n(8)Mae cyfeiriadau yn y Ddeddf hon at ddyfarnu ffurf ar gymhwyster fel cymhwyster a gymeradwywyd i’w dehongli yn unol ag adran 22(4).\nMae Atodlen 4 yn cynnwys diwygiadau canlyniadol.\n59Pŵer i wneud darpariaeth ganlyniadol a throsiannol etc\n(1)Os yw Gweinidogion Cymru yn ystyried ei bod yn angenrheidiol neu’n hwylus at ddibenion unrhyw ddarpariaeth yn y Ddeddf hon, o ganlyniad i unrhyw ddarpariaeth ynddi neu er mwyn rhoi effaith lawn i unrhyw ddarpariaeth ynddi, cânt drwy reoliadau wneud—\n(a)unrhyw ddarpariaeth atodol, darpariaeth gysylltiedig neu ddarpariaeth ganlyniadol;\n(b)unrhyw ddarpariaeth drosiannol, darpariaeth ddarfodol neu ddarpariaeth arbed.\n(2)Caiff rheoliadau o dan yr adran hon (ymhlith pethau eraill) ddiwygio, diddymu neu ddirymu unrhyw ddeddfiad.\n(3)Yn yr adran hon, ystyr “deddfiad” yw deddfiad, pa bryd bynnag y’i deddfir neu y’i gwneir, sydd wedi ei gynnwys yn un o’r canlynol neu wedi ei wneud o dan un ohonynt—\n(b)Mesur neu Ddeddf gan Gynulliad Cenedlaethol Cymru.\n60Dod i rym\n(1)Daw’r darpariaethau a ganlyn i rym ar y diwrnod y caiff y Ddeddf hon y Cydsyniad Brenhinol—\n(c)adrannau 55 i 57;\n(e)yr adran hon;\n(2)Daw darpariaethau eraill y Ddeddf hon i rym ar ddiwrnod y caiff Gweinidogion Cymru ei bennu drwy orchymyn a wneir drwy offeryn statudol.\n(b)gwneud darpariaeth drosiannol, darpariaeth ddarfodol neu ddarpariaeth arbed mewn cysylltiad â dod â darpariaeth yn y Ddeddf hon i rym.\n61Enw byr a chynnwys y Ddeddf fel un o’r Deddfau Addysg\n(1)Enw byr y Ddeddf hon yw Deddf Cymwysterau Cymru 2015.\n(2)Mae’r Ddeddf hon i’w chynnwys yn y rhestr o Ddeddfau Addysg a nodir yn adran 578 o Ddeddf Addysg 1996.


Sut ydw i’n newid dyddiadau dechrau a gorffen cwrs? | Canllaw Addysgwyr Canvas | Canvas Guides (Welsh)\nCanvas Guides (Welsh)Canllawiau CanvasCanllaw Addysgwyr Canvas GosodiadauSut ydw i’n newid dyddiadau dechrau a gorffen cwrs?\nYn ddiofyn, mae myfyrwyr yn gallu cymryd rhan mewn cyrsiau o fewn y dyddiadau dechrau a gorffen y tymor sydd wedi cael eu gosod ar gyfer eich sefydliad. Ond, fel addysgwr, efallai y bydd angen i chi newid dyddiadau dechrau a gorffen cyfranogiad eich cwrs. Gall dyddiadau fod yn fyrrach na dyddiadau’r tymhorau neu orgyffwrdd â dyddiadau’r tymhorau. I gael rhagor o wybodaeth, ewch i weld siart rhyngweithiol Gweld Cwrs a Chyfranogiad Myfyriwr (Student Course Visibility and Participation).\nCyfyngu Dyddiadau Cyfranogiad Defnyddiwr\nGallwch chi gyfyngu cyfranogiad defnyddwyr i ddyddiadau penodol drwy osod dyddiadau cyfranogiad cwrs. Mae cymryd rhan yn golygu bod y myfyrwyr yn gallu cyflwyno aseiniadau, postio trafodaethau, llwytho ffeiliau i fyny, neu gymryd rhan mewn unrhyw dasgau gweithredu eraill mewn cwrs. Os byddwch chi’n gosod dyddiadau cyfranogiad cwrs, bydd y myfyrwyr yn gallu derbyn gwahoddiad y cwrs, cael mynediad at y cwrs, ac edrych ar gynnwys, ond fydd dim modd iddyn nhw gymryd rhan yn llawn tan ddiwrnod cyntaf y cwrs. Pan ddaw’r cwrs i ben, bydd y cwrs yn cael ei wneud yn un darllen-yn-unig.\nGall y dyddiadau cyfranogiad myfyrwyr effeithio ar gyrsiau sydd wedi'u marcio fel ffefrynnau ac sy'n ymddangos yn y Dangosfwrdd. Os bydd cwrs yn cynnwys dyddiadau cyfranogiad cwrs, ni fydd modd i fyfyrwyr gymryd rhan yn y cwrs ar ôl y dyddiad gorffen, a bydd y cwrs yn cael ei dynnu o'r Dangosfwrdd.\nYn ogystal, os yw dyddiadau’r tymor yn cael eu defnyddio fel dyddiadau cyfranogiad cwrs, ni fydd y cwrs yn cael ei dynnu o’r Dangosfwrdd nes bod y cwrs wedi gorffen yn ôl dyddiadau’r cwrs.\nCyfyngu Mynediad at Gwrs\nOs nad ydych am i'r myfyrwyr weld unrhyw gynnwys yn y cwrs tan ddyddiad cychwyn y cwrs, mae Gosodiadau'r Cwrs (Course Settings) yn caniatáu i chi atal myfyrwyr rhag gallu cael gafael ar gynnwys. Hefyd, gallwch ddewis cyfyngu pob mynediad i'r cwrs ar ôl i’r cwrs ddod i ben.\nOs nad ydych chi’n gallu newid beth sy’n cael ei ddangos yn y gwymplen Cyfranogiad, mae eich sefydliad wedi atal addysgwyr rhag addasu dyddiadau argaeledd cyrsiau.\nDim ond os yw eich ymrestriad wedi’i alluogi gallwch chi newid dyddiad gorffen y cwrs. Does dim modd newid dyddiadau’r cwrs ar ôl i’ch ymrestriad ddod i ben ar gyfer y cwrs.\nAgor Manylion y Cwrs\nCliciwch y tab Manylion y Cwrs (Course Details).\nGweld Dyddiadau Cyfranogiad Tymor\nEfallai y bydd cyrsiau’n cael eu neilltuo i’r Tymor Diofyn (Default Term) neu i dymor penodol . Yn ddiofyn, mae cyrsiau wedi’u gosod i ddilyn dyddiadau dechrau a gorffen y tymor sydd wedi cael eu gosod ar gyfer eich sefydliad.\nOs ydy’r opsiwn Tymor wedi’i ddewis yn y gwymplen Cyfranogiad, gallwch chi weld dyddiadau dechrau a gorffen y tymor . Dim ond gweinyddwyr Canvas sy’n gallu addasu dyddiadau’r tymor. Os nad oes dyddiadau wedi cael eu creu ar gyfer y tymor (fel pan fo Tymor Diofyn yn cael ei ddefnyddio), bydd y meysydd Dechrau a Gorffen yn wag.\nOs ydy’r cwrs wedi’i neilltuo i’r Tymor Diofyn a bod y dyddiadau cyfranogiad wedi’u gosod i ddilyn dyddiadau’r tymor, mae myfyrwyr yn gallu cymryd rhan yn y cwrs yn ddiderfyn.\nWrth osod dyddiad dechrau a gorffen ar gyfer cwrs gall addysgwyr weld y cylchfaoedd amser lleol a cwrs sydd wedi’i gosod ar gyfer y cwrs ac amser lleol y defnyddiwr.\nPennu Dyddiadau Cyfranogiad Cwrs\nI osod dyddiadau dechrau a gorffen cyfranogiad gwahanol i’ch cwrs, cliciwch y gwymplen Cyfranogiad (Participation)  a dewis yr opsiwn Cwrs (Course) .\nOs nad ydych chi’n gallu newid beth sy’n cael ei ddangos yn y gwymplen Cyfranogiad, mae eich sefydliad wedi atal addysgwyr rhag addasu dyddiadau argaeledd cyrsiau .\nNodyn: Mae dyddiadau cwrs yn cael eu clirio pan fo dyddiadau cyfranogiad yn cael eu gosod i ddyddiadau Tymor.\nPennu Dyddiad Dechrau\nI ddewis y dyddiad dechrau, cliciwch yr eicon calendr Dechrau (Start) . Yna dewiswch ddyddiad dechrau newydd ar gyfer y cwrs .\nPennu Dyddiad Gorffen\nI ddewis y dyddiad gorffen, cliciwch yr eicon calendr Gorffen (End) . Yna dewiswch ddyddiad gorffen newydd ar gyfer y cwrs .\nOs yw eich amser gorffen am hanner nos, bydd neges rhybudd yn ymddangos i roi gwybod i chi mai’r dyddiad cyn y dyddiad gorffen sydd wedi’i bennu fydd y diwrnod cyfranogiad olaf ar y cwrs. Er enghraifft, os yw'r cwrs wedi'i bennu i orffen ar 13 Ionawr, y dyddiad cyfranogiad olaf ar gael ar gyfer y cwrs fyddai 12 Ionawr.\nDim ond rhwng dyddiadau'r cwrs y bydd modd i fyfyrwyr gymryd rhan yn y cwrs, bydd y cwrs mewn cyflwr darllen yn unig y tu all i ddyddiau'r cwrs.\nDydy’r dyddiadau cyfranogiad ddim ond yn effeithio ar rolau myfyrwyr ac arsyllwr yn unig, mae pop rôl arall yn dychwelyd i ddyddiadau mynediad at y tymor yn ddiofyn.\nMae dyddiadau gorffen yn digwydd ar yr union funud y cawson nhw eu gosod. Er enghraifft, bydd cwrs sydd ag amser gorffen o 11:59pm yn gorffen am 11:59:00.\nNi fydd myfyrwyr yn cael hysbysiadau ar gyfer cyhoeddiadau cwrs cyn dyddiad dechrau’r cwrs.\nEfallai hefyd y byddwch yn gallu newid gosodiadau mynediad myfyrwyr i ganiatáu neu i atal myfyrwyr rhag gweld eich cwrs cyn y dyddiad dechrau neu’r dyddiad gorffen. Pan fydd y cwrs wedi’i ddewis ni fydd ar gael y tu allan i ddyddiadau’r cwrs. Os yw dyddiadau cwrs yn wag, gall myfyrwyr gymryd rhan yn y cwrs yn ddiderfyn.\nNodyn: Os nad ydych chi’n gallu rheoli’r gosodiadau i rwystro myfyrwyr rhag gweld cynnwys cwrs, nid yw eich sefydliad wedi galluogi’r nodwedd hon.\nDiweddaru Manylion Cwrs\nCliciwch y botwm Diweddaru Manylion Cwrs (Update Course Details).\nBlaenorol: Sut ydw i’n gosod manylion ar gyfer cwrs?\nNesaf: Sut ydw i’n newid y dewis iaith ar gyfer cwrs?


Croeso i Ganolfan San Silyn\nSaif Canolfan San Silyn yng nghalon Wrecsam yng Ngogledd-Ddwyrain Cymru ar dir Eglwys drawiadol San Silyn, sy’n edrych allan ar draws y dref a’r ardal o’i chwmpas.\nWedi’i sefydlu ym mis Ionawr 2012 a gyda chyllid craidd gan Sefydliad Addysgiadol (Plwyfol) Wrecsam, mae Canolfan San Silyn yn gweithio gyda dysgwyr ac athrawon yng Nghyngor Bwrdeistref Sirol Wrecsam. Mae ein harbenigeddau yn cynnwys addysg grefyddol (crefydd, gwerthoedd a moeseg - CGM) a’i rhiant-bynciau, yn ogystal â meysydd cysylltiedig.\nRydym yn rhoi gwerth ar gysylltu’n greadigol ac yn weithredol ag anghenion a chymhlethdodau ein hardal leol, a dyma yw canolbwynt ein gweithgareddau i gyd. Sylweddolwn, fodd bynnag, fod ein cynlluniau yma yn Wrecsam yn berthnasol hefyd i eraill ar draws Cymru a thu hwnt. Felly, gobeithiwn y bydd llawer o bobl a sefydliadau yn ymweld â’r wefan hon i ddysgu am yr hyn a wnawn ac i elwa ar ein gweithgareddau yn ogystal.\nNodau Canolfan San Silyn yw:\ncynnig cymorth ymgynghorol arbenigol yn y pwnc i athrawon ac ysgolion yn Wrecsam drwy’r awdurdod lleol;\ncreu a chynnig adnoddau am ddim o ansawdd uchel a chanllawiau i gefnogi addysgu a dysgu mewn addysg grefyddol (CGM) ac addoli ar y cyd statudol yn Wrecsam;\ndatblygu cyrsiau dysgu proffesiynol ac adnoddau ar gyfer addysg grefyddol (CGM) a meysydd cysylltiedig yn Wrecsam;\ncanfod a rhoi ar waith prosiectau ymchwil perthnasol a chyhoeddiadau sy’n help i ddylanwadu a datblygu’n gweithgareddau;\ngalluogi lleisiau athrawon a dysgwyr yn Wrecsam i gael eu clywed ar lefelau lleol a chenedlaethol;\nsicrhau fod Wrecsam yn gwybod y diweddaraf am y datblygiadau mwyaf pwysig sy’n effeithio ar addysg grefyddol (CGM) a meysydd cysylltiedig.\nRydym yn gwerthfawrogi’n perthynas glos a hirhoedlog gyda Chyngor Bwrdeistref Sirol Wrecsam a’n perthynas fwy diweddar gyda Phrifysgol yr Esgob Grosseteste, Lincoln, sy’n ein helpu ni i gyflawni’n nodau.\nDarllenwch ein Newyddlen Blog:\nNewyddlen Blog Hydref 2021Lawrlwytho\nBlog Newsletter Autumn 2021Lawrlwytho\nMae Canolfan San Silyn wedi creu fideo am ddim ar CGM yn y Cwricwlwm i Gymru, y gellir ei weld ar wefan y Ganolfan. Addasiad yw’r fideo 45 munud o sesiwn dysgu proffesiynol a gynigiwyd gan y Ganolfan i bob ysgol yn Wrecsam ar 12 Ionawr 2022. Mynychodd dros 90 o ymarferwyr yn Wrecsam y digwyddiad hwn ar-leinDarllenwch fwy\nDydd Iau 13 Ionawr, trefnodd Cynhadledd Maes Llafur Cytunedig (MLlC) Wrecsam ei gyfarfod cyntaf i gynllunio ar gyfer maes llafur cytunedig lleol Crefydd, gwerthoedd a moeseg. Roedd hyn ychydig ddiwrnodau ar ôl i’r Canllawiau Crefydd, gwerthoedd a moeseg gael eu cyhoeddi ar Hwb (10 Ionawr), felly cafodd yr aelodau’r cyfle i drafod y canllawiau mewn dyfnderDarllenwch fwy\n26th Ionawr 2022 28th Ionawr 2022\nThe statutory Religion, Values and Ethics Guidance (RVE) was published on Hwb yesterday (10 January 2022). The RVE guidance has been fully integrated into the Curriculum for Wales, and sits within the ‘Designing your Curriculum’ section of the Humanities Area of Learning. Relevant information on RVE and the legislation can be found within the ‘SummaryDarllenwch fwy\n11th Ionawr 2022\nMae Canolfan San Silyn yn cynnig sesiwn ddysgu broffesiynol sylfaenol ar Grefydd, Gwerthoedd a Moeseg (CGM) yn y Cwricwlwm i Gymru i ysgolion yn Wrecsam. Mae’r sesiwn am ddim a bydd yn cael ei chynnal ar Dimau Microsoft ddydd Mercher, 12 Ionawr 2022 am 4pm. Bydd yn para tua awr, a fydd yn cynnwys amser ar gyferDarllenwch fwy\n8th Rhagfyr 2021\nYn rhifyn mis Rhagfyr o gylchlythyr ICCS* (a gyhoeddwyd heddiw), gallwch ddarllen am y datblygiadau Ewropeaidd diweddaraf sy’n berthnasol i addysg grefyddol, a’r Eglwys a’r Ysgol. Mae’r erthyglau newyddion byr yn cynnwys: Adroddiad ar gynhadledd Klingenthal sy’n ymwneud â defnyddio adrodd straeon i gyfathrebu pam mae crefydd mewn addysg yn bwysig; Menter i ddatblygu AGDarllenwch fwy\nYr wythnos hon, mae gwybodaeth bwysig yn ymwneud â "Hawl rhieni i ofyn am gael tynnu eu plant yn ôl o CGM yn y Cwricwlwm i Gymru" wedi'i chyhoeddi ar wefan Cymdeithas CYSAGau Cymru (CCYSAGauC). Gallwch ddarllen eitem newyddion WASACRE yma.\nCrefydd a diwylliant poblogaidd,rhywedd,a diwinyddiaeth ffeministaidd yw rhai o'r pynciau a drafodir yn y cyfnodolyn, Herio Materion Crefyddol (Rhifyn 14). Yn ddiweddar, mae Canolfan San Silyn wedi cyfieithu a chyhoeddi fersiwn Gymraeg y rhifyn hwn (cyhoeddwyd y fersiwn Saesneg yn yr Hydref 2018). Mae crynodeb o'r erthyglau isodDarllenwch fwy\nCanolfan San Silyn, Tŷ’r Coleg, Rhes y Deml, Wrecsam, Cymru. LL13 8LY.\nNoddir a chefnogir gan Sefydliad Addysgiadol (Plwyfol) Wrecsam.\nHawlfraint © Canolfan San Silyn 2021


‘Y tro olaf’ dylai Llywodraeth San Steffan benderfynu ar gyllideb S4C | Cymdeithas yr Iaith Gymraeg\nCyhoeddwyd gan Cyfathrebu ar Gwen, Mai 28th am 9:28 yb\nGyda Llywodraeth San Steffan yn y broses o benderfynu ar setliad ariannol S4C ar gyfer y cyfnod 2022-27, mae mudiad iaith wedi dweud taw dyma’r ‘tro olaf’ dylai’r cyfrifoldeb fod yn eu dwylo nhw.\nMae Cymdeithas yr Iaith wedi ysgrifennu at Weinidog Cyfryngau a Data y Deyrnas Gyfunol, John Whittingdale AS, yn galw am drosglwyddo grymoedd darlledu i Gymru er mwyn sicrhau setliad ariannol teg i’r sianel.\n“Ers 2010, mae cyllideb S4C wedi ei chwtogi o 36% mewn termau real, ac mae gan y sianel 40% yn llai o staff. Nid oes modd dadlau nad yw S4C wedi cyfrannu’n fwy na’r un darlledwr cyhoeddus arall at arbedion y pwrs cyhoeddus.”\n“S4C yw’r unig sianel deledu Gymraeg yn y byd — mae gwerth y sianel felly’n llawer pwysicach na’r hyn y gall y farchnad ei wobrwyo. Chwaraea S4C rôl ieithyddol, ddiwylliannol ac addysgol hanfodol yng Nghymru, ac mae’r sianel hefyd yn gwbl allweddol o ran darparu newyddion Cymreig i bobl Cymru, arddangos straeon pobl gyffredin Cymru, a sgriwtineiddio ein gwleidyddion etholedig. Mae bodolaeth a llwyddiant parhaus y sianel felly’n hollbwysig nid yn unig i’r Gymraeg a diwylliant Cymru, ond hefyd i’n proses ddemocrataidd. Gan nad yw’r farchnad ynddo’i hun yn gallu cynnal cyfoeth diwylliannol S4C, mae angen cefnogaeth arian cyhoeddus ychwanegol ar S4C.”\nAi’r llythyr yn ei flaen i wneud yr achos dros drosglwyddo grymoedd darlledu i Gymru:\n“Mae’r sefyllfa bresennol, ble mae’n rhaid i S4C ymbil ar DCMS am setliad ariannol teg bob pum mlynedd, ac egluro a chyfiawnhau ei bodolaeth wrth Lywodraeth sydd ddim i’w gweld yn deall cyd-destun ieithyddol a diwylliannol Cymru, yn gwbl annheg.\n. . . Credwn y dylid trosglwyddo grymoedd darlledu i Gymru er mwyn sicrhau setliad ariannol hirdymor teg i’r unig sianel deledu Gymraeg sy’n bodoli yn y byd.”\nDywedodd cadeirydd Grŵp Digidol Cymdeithas yr Iaith, Elfed Wyn Jones:\n“Mae S4C yn haeddu llawer mwy na briwsion gan Lywodraeth San Steffan; mae’n haeddu cael setliad ariannol teg sy’n cydnabod ei chyfraniad ieithyddol a diwylliannol ac sy’n galluogi ei llwyddiant parhaus. Dyma'r tro olaf y dylai S4C orfod ymbil i DCMS am setliad ariannol teg pob 5 mlynedd.\n“Yr unig ffordd y gallwn ni sicrhau setliad ariannol teg i S4C yn yr hirdymor yw drwy drosglwyddo grymoedd darlledu i Gymru. Mae consensws trawsbleidiol yn bodoli yng Nghymru o blaid datganoli S4C a materion darlledu i Gymru, yn dilyn cyhoeddi adroddiad Pwyllgor Diwylliant Senedd Cymru ar y mater ym mis Mawrth. Nid yn unig hyn, ond mae 65% o bobl Cymru o blaid trosglwyddo grymoedd darlledu i Gymru. Fe ddylai Llywodraeth San Steffan barchu dymuniadau pobl Cymru a chaniatáu i ni benderfynu setliad ariannol S4C, yn ogystal â pholisi darlledu yn ei gyfanrwrwydd, ein hunain.”\nDarllenwch y llythyr isod:\nLlythyr Cymdeithas yr Iaith - DCMS (newydd2)-2.pdf 69.52 KB


Carreg wrth garreg: Pensaer Sain Ffagan - BBC Cymru Fyw\nCarreg wrth garreg: Pensaer Sain Ffagan\nMae miliynau o bobl wedi ymweld â'r Amgueddfa Werin yn Sain Ffagan ers 1980 ac mae'n siwr wedi pendroni sut mae'r adeiladau yno wedi cael eu symud garreg wrth garreg o bob cwr o Gymru.\nAr ol 34 o flynyddoedd o wasanaeth mae Gerallt Nash, yr Uwch Guradur sydd wedi bod yn arwain y gwaith, yn ymddeol. Bu'n rhannu ei atgofion gyda BBC Cymru Fyw:\nffynhonnell y llun, Gerallt Nash\ndisgrifiad o’r llunGerallt Nash (yn y canol) a'i dîm yn dymchwel Tŷ Tuduraidd Hwlffordd yn yr '80au\n"Roedd yna newidiadau mawr ar y gweill yn Sain Ffagan pan ymunais i. Roedd y ffocws cyn hynny wedi bod ar weledigaeth y Dr Iorwerth Peate, sylfaenydd yr amgueddfa, i ddiogelu pethau mwy gwerinol ac o gefn gwlad. Ond ar ddechrau'r 80au roedd 'na bwyslais ar warchod ein treftadaeth ddiwydiannol."\nUn o'r datblygiadau cyntaf yn Sain Ffagan i adlewyrchu hanes diwydiannol Cymru oedd Tai Rhydycar. Mae'r chwe thŷ teras yn adlewyrchu'r newidiadau yng nghartrefi'r glowyr rhwng troad y G19 a dechrau'r 1980au. Ond un o'r prosiectau cyntaf i Gerallt ei arwain oedd y gwaith o symud Ysgol Maestir o Lanbedr Pont Steffan yn 1984.\ndisgrifiad o’r llunY gwaith o adeiladu Ysgol Maestir, Llambed yn Sain Ffagan yn 1984\nYr uchafbwynt mwyaf i Gerallt Nash oedd y prosiect i symud ac ail adeiladu Eglwys Sant Teilo. Mae'r adeilad gwreiddiol o ardal Bontarddulais yn deillio o'r Oesoedd Canol. Roedd y gwaith yn heriol iawn:\n"Roedd e'n brosiect arbennig o dda i ddod i'r arfer â thechnegau adeiladu y ddeuddegfed ganrif. Roedd yna lawer o waith ymchwil i geisio darganfod sut yr oedd yr adeiladwyr gwreiddiol wedi gwneud y to.\n"Ry' ni'n credu ei bod hi'n hollbwysig adeiladu yn union fel y gwreiddiol os yn bosib yn hytrach nag ail-greu adeilad. Felly doedd dim diben cael to rhy ddiweddar. Rwy'n teimlo'n freintiedig iawn i fod yn rhan o'r prosiect." Gallwch weld oriel o luniau Eglwys Sant Teilo yma.\ndisgrifiad o’r llunEnghraifft o bensaernïaeth gywrain Eglwys Sant Teilo, Sain Ffagan\nNid pensaernïaeth yw popeth!\nUn arall o hoff adeiladau Gerallt yn Sain Ffagan yw bwthyn Nantwallter gafodd ei godi ar stad Taliaris yn Sir Gâr tua 1770.\n"Beth rwy'n hoffi am hwn yw ei symlrwydd. Dyw e ddim yn waith pensaernïol ond wedi ei godi gyda llaw. Mae'n enghraifft wych o adeilad o'i fath" meddai Gerallt.\ndisgrifiad o’r llunGerallt Nash o flaen Bwthyn Nantwallter\nPwyslais ar gadwraeth\nAc yntau yn ymddeol ddiwedd mis Mai, mae Gerallt Nash yn falch bod yna dîm da i gydio'r awennau a sicrhau bod rhagor o adeiladau hynafol Cymru yn cael eu diogelu.\n"Pan roeddwn i yn y coleg doedd dim llawer o gyfloedd i benseiri ddilyn gyrfaoedd yn y maes cadwraeth. Erbyn hyn mae'r sefyllfa wedi newid a chyfleon i ddilyn cyrsiau sy'n arbenigo mewn gwahanol gyfnodau. Mae hynny yn beth iach. Mae'n bwysig nad yw amgueddfa fel Sain Ffagan yn troi yn ei hunfan."\nffynhonnell y llun, Amgueddfa Werin Cymru\ndisgrifiad o’r llunSefydliad y Gweithwyr o Oakdale yn cael ei godi yn 1994 dan arweiniad Gerallt Nash\nDylanwad Gerallt yn parhau\nEfallai bod Gerallt Nash yn ffarwelio â Sain Ffagan, ond bydd ei gynlluniau pensaernïol yn hanfodol i orffen y gwaith o godi nifer o adeiladau gan gynnwys tafarn y Vulcan o Gaerdydd, Llys Canoloesol Rhosyr a Gorsaf Heddlu Ystum Taf.\n"Rwy'n siwr y bydda' i'n cadw mewn cysylltiad gyda'r Amgueddfa" meddai Gerallt. "Mae hi'n newid trwy'r amser ac mae hi'n hollbwysig ei bod yn parhau â'r gwaith o gadw ein treftadaeth ar gof a chadw."\nMi fydd hi'n bosib i chi ddilyn y gwaith o godi un o gynlluniau pensaernïol arall Gerallt Nash yma ar wefan BBC Cymru Fyw cyn bo hir. Dewch yn ôl yn fuan i weld lluniau o fferm Oes Haearn Bryn Eryr, Ynys Môn.


Llwybrau Celtaidd | Teimlo'n ysbrydol\nSiambr Gladdu Pentre Ifan Sir Benfro, Cymru\nMae'r lleoliadau ysbrydol hyn ar draws y Llwybrau Celtaidd yn cyfuno crefydd, treftadaeth a'r awyr agored.\nAdeiladwyd o'r un Garreg Las o'r Preseli ag a ddefnyddiwyd yn ei 'frawd mawr' sef Côr y Cewri neu Stonehenge. Mae Pentre Ifan, ger Trefdraeth (Sir Benfro) hefyd yn rhannu'r un ymdeimlad o ddirgelwch ynglŷn â'i wir bwrpas. Yn gyffredinol ystyrir mai siambr gladdu gymunedol ydoedd, ond ni chanfuwyd unrhyw olion o esgyrn yma erioed. Awgryma damcaniaeth arall mai fersiwn mwy coeth o faen hir sydd yma ac mai dim ond dangos eu sgiliau yr oedd yr adeiladwyr. Beth bynnag yw'r ateb go iawn, does dim amheuaeth fod Pentre Ifan yn gamp drawiadol o ddulliau adeiladu hynafol. Mae'r maen capan enfawr, sydd 5 metr o hyd ac yn pwyso 15 tunnell, yn cydbwyso'n ofalus ar dri maen hir unionsyth ac wedi llwyddo i aros yn ei le am dros 5,000 o flynyddoedd.\nMae Abaty Ystrad Fflur, neu yn Lladin 'Strata Florida', wedi sefyll mewn llonyddwch mynachaidd ar lannau Afon Teifi ers 1201. Wedi'i sefydlu gan fynachod Sistersaidd, yn fuan daeth yn eglwys enwocaf Cymru ar ôl Tyddewi ac yn gonglfaen yn niwylliant Cymru. Mae'r adfeilion yn rhoi ambell i awgrym ynghylch hen gyfoeth yr Abaty, fel y drws cerfiedig rhamantus a arferai gysylltu'r corff â'r uwch allor. Fel man gorffwys 11 tywysog Dinefwr a'r bardd Dafydd ap Gwilym, mae'r Abaty wedi cael ei alw'n 'Abaty Westminster Cymru’.\nTua 10km i'r gogledd o Landeilo, saif olion Abaty Talyllychau mewn lleoliad delfrydol wrth ymyl dau lyn Talyllychau. Sefydlwyd yr Abaty yn y 1180au gan yr Arglwydd Rhys – Tywysog Cymreig grymus - ar gyfer mynachod yr Urdd Bremonstratensaidd. Hwn oedd yr Abaty cyntaf a'r unig yng Nghymru ar gyfer yr Urdd hon ac yn anffodus, ni wnaeth erioed fwynhau ffyniant y mynachod Sistersaidd a'i hysbrydolodd.\nY tŵr, sy'n dal i sefyll bron i'w uchder gwreiddiol, yw nodwedd fwyaf trawiadol yr abaty. Ni chwblhawyd yr Eglwys yn llawn oherwydd diffyg arian, er bod amlinelliad y safle yn rhoi syniad o ba mor uchelgeisiol oedd y cynlluniau. Yn y diwedd diddymwyd yr Abaty gan Harri VIII yn y 1530au a defnyddiwyd llawer o'r cerrig i adeiladu'r pentref a'r capel presennol.\nBydd tri llwybr cerdded gerllaw yn mynd â chi i olygfan lle gallwch fwynhau golygfeydd trawiadol o'r adfeilion a Dyffryn Cothi.\nSt Declan ac Ardmore\nYn y 5ed ganrif, daeth Sant Declan ar draws pentref Ardmore - dywedir iddo gael ei dywys yno gan garreg a gariwyd ar y tonnau - a sefydlodd fynachlog. Ei adfeilion yw treflan Gristnogol hynaf Iwerddon. Heddiw, erys sawl safle o'i ddinas fynachaidd.\nMae'r 4 taith gerdded ddolennog hyn yn cychwyn o ben y llwybr yn Abaty Tintern, ac yn cynnig cyfuniad o goetiroedd tawel a theithiau cerdded arfordirol. Mae’r llwybrau, sy’n amrywio o daith gerdded fer 20 munud i daith gerdded 2 awr, yn mynd â chi heibio i rai o uchafbwyntiau Penrhyn Hook: Abaty Tintern, Gardd Furiog Colcough a Phentref Saltmills. Dylai pobl sy'n hoff o fywyd gwyllt gadw llygad ar agor am las y dorlan, crehyrod bach copog, bwncathod, gwiwerod coch ac ystlumod ar y llwybrau mewndirol ac adar môr mudol fel gwyddau du ar hyd yr arfordir.


Sut i lawrlwytho cerddoriaeth o iHeartRadio (llwytho i lawr iHeartradio cerddoriaeth am ddim)\nYdych chi erioed wedi i iHeartRadio ŵyl gerddoriaeth, a gynhaliwyd o 2011? Fel yn 2012, roedd parti mawr gyda llawer o artistiaid poblogaidd a chyflwyno gan gynnwys Linkin Park, P! an, fel Rihanna a mwy. Ond faint wyddoch chi am iHeartRadio? Mewn gwirionedd, mae'n llwyfan radio rhyngrwyd a gall argymell cerddoriaeth ar gyfer pob defnyddiwr. Yn rhan o tebyg / hoffi sgorio offeryn i addasu y gorsafoedd radio.\nEr bod iHeartRadio ar gael ar-lein ac ar ddyfeisiau cludadwy, beth os ydych allan o gysylltiad rhyngrwyd? Ateb da Gellir lawrlwytho cerddoriaeth o iHeartRadio i'w chwarae unrhyw bryd ac unrhyw le. Felly sut i lawrlwytho cerddoriaeth o iheartradio? TunesGo a Recordydd Sain wedi'i ffrydio yn opsiwn da--iheartradio downloader. Mae eu lawrlwytho cerddoriaeth am ddim iheartradio i mp3 neu hyd yn oed yn llwytho i lawr i'r rhestri chwarae iHeartRadio cyfan heb golli ansawdd. Edrychwch yn y canllaw a ganlyn.\n1. ateb TunesGo---llwytho i lawr yn iheartradio cerddoriaeth am ddim i mp3\nAteb 2.Streaming Audio Recorder ---llwytho i lawr yn iheartradio cerddoriaeth am ddim i mp3\nCymhariaeth: TunesGo vs Streaming Audio Recorder ---iheartradio downloader\nAteb 1.TunesGo---lawrlwytho cerddoriaeth o iHeartRadio am ddim\nSut i lawrlwytho cerddoriaeth o iHeartRadio am ddim?\nGallwch gyfeirio at hwn tiwtorial: sut i lawrlwytho cerddoriaeth o iHeartRadio am ddim drwy TunesGo\nAteb 2. Streaming Audio Recorder---llwytho i lawr yn iheartradio cerddoriaeth am ddim i mp3\n1 Gosod iHeartRadio downloader\nCliciwch ar y linc lawrlwytho uchod a chofiwch dewis yr un cywir ar gyfer eich cyfrifiadur. Yna Gosodwch a lansio ei gael yn barod.\n2 Lawrlwytho caneuon o iHeartRadio\nWrth eich hun yn familiarizing gyda ei ffenestri, canfod botwm cofnod mawr ar y brig chwith. Cliciwch y botwm a mynd i iheart.com sy'n chwarae cerddoriaeth wrth eich bodd. Yna gall y rhaglen yn dechrau i lawrlwytho cerddoriaeth iHeartRadio.\nYn ystod y broses, gwnewch yn siŵr bod y rhyngrwyd yn gysylltiedig yn dda a Peidiwch â chwarae caneuon dau ar yr un pryd.\n3 Trosglwyddo iHeartRadio lawrlwytho cerddoriaeth i iTunes\nAr ôl llwytho i lawr, yn cael ei drosglwyddo y gerddoriaeth iHeartRadio llwytho i lawr i iTunes darn o gacen. Dewiswch pob cerddoriaeth a chlicio ychwanegu botwm iTunes. Yna bydd y gerddoriaeth iHeartRadio llwytho i lawr yn dangos yn y rhestr chwarae SAR ar iTunes o'r lle gellir cysoni i unrhyw ddyfeisiau cludadwy.\nI ganfod lle y cedwir y gerddoriaeth iHeartRadio llwytho i lawr mewn ffolderi lleol, De-gliciwch y caneuon a dewis ' Open ' yn y ffolder. Yna bydd y ffolder leol yn ysgogi ei hun i ddangos y gerddoriaeth iHeartRadio llwytho i lawr.\nDownloader---iheartradio ffansi nodweddion mwy:\nGreu tonau ffôn: Cliciwch yr eicon gloch ger y gân a dewis rhan rydych yn hoffi yn y map didau y bydd gofyn. Yna arbed ei bod yn M4R i roi ar iPhone a MP3 addas eraill ffonau symudol.\nGolygu gwybodaeth: Mae'r rhaglen hon yn teclyn i ganfod gwybodaeth ID3 am pob cân yn awtomatig. Yn achos yr ydych am newid y wybodaeth, gallwch De-gliciwch y gân a dewis barn fanwl. Yna ychwanegwch wybodaeth yn y golofn gywir.\nRheoli Cerddoriaeth: Er mwyn osgoi troi'n llanastr gyda'r holl caneuon wedi'u llwytho i lawr, gallwch greu rhestri chwarae ar y rhaglen i dda eu categoreiddio.\nCymhariaeth: TunesGo vs Streaming Audio Recorder---iheartradio downloader\nNodwedd cymhariaeth---iheartradio downloader\n> Adnoddau > fideo > sut i lawrlwytho cerddoriaeth o iHeartRadio


Cynllun Cynhaliaeth Plant 2012: cyfrifo taliadau cynhaliaeth - faint o blant sydd yn eich teulu - Home\nFamily Faint o blant sydd yn eich teulu\nCynllun Cynhaliaeth Plant 2012: cyfrifo taliadau cynhaliaeth - faint o blant sydd yn eich teulu\nWedi i chi gyflwyno cais am daliadau cynhaliaeth plant, fe fydd y Gwasanaeth Cynhaliaeth Plant yn cyfrifo faint o daliadau cynhaliaeth sydd angen eu talu.\nFe fydd y cyfrifiad yn dibynnu ar nifer o ffactorau, gan gynnwys faint o blant sydd yn y teulu ac a ydyn nhw'n gymwys i gael eu cynnwys wrth gyfrifo. Mae'r dudalen hon yn dweud mwy wrthych am y plant sy'n medru cael eu cyfrif.\nAr hyn o bryd, dim ond ychydig o bobl sy'n gymwys ar gyfer Cynllun 2012. Caiff y rhan fwyaf o geisiadau am daliadau cynhaliaeth eu trafod gan yr Asiantaeth Cynnal Plant dan Gynllun 2003. Sicrhewch eich bod yn gwybod pa gynllun yr ydych chi'n ei ddefnyddio cyn i chi ddefnyddio'r wybodaeth hon.\nPa blant sy'n cael eu cyfrif wrth gyfrifo taliadau cynhaliaeth?\nMae cyfrifiad y taliadau cynhaliaeth yn seiliedig ar y nifer o blant sydd yn y teulu, hynny yw:\nfaint o blant sy'n cael gofal gan y rhiant a ddylai fod yn cael y taliadau cynhaliaeth. Gelwir y rhain yn blant cymwys, a\nfaint o blant eraill sydd gan y rhiant a ddylai fod yn talu taliadau cynhaliaeth. Gelwir y rhain yn blant perthnasol eraill.\nPa blant cymwys sy'n cael eu cyfrif wrth gyfrifo taliadau cynhaliaeth?\nMae'r Gwasanaeth Cynhaliaeth Plant yn medru cyfrifo taliadau cynhaliaeth dan Gynllun Cynhaliaeth Plant 2012 dim ond os oes o leiaf pedwar plentyn cymwys ac mae gan o leiaf pedwar ohonynt yr un ddau riant. Fe fydd y plant hyn ond yn cael eu cyfrif yn y cyfrifiad os ydyn nhw dan oed penodol.\nPlant cymwys sydd ddim yn cael eu cynnwys yn y cyfrifiad\nHyd yn oed os ydyn nhw o fewn y grwp oedran ar gyfer cael eu cyfrif wrth gyfrifo'r taliadau cynhaliaeth, ni fydd plant yn cael eu cyfrif yn yr achosion canlynol:\nOs ydych chi hefyd yn talu taliadau cynhaliaeth am blant eraill\nEfallai eich bod eisoes yn gorfod talu taliadau cynhaliaeth am blant eraill sydd heb eu henwi yn y cais am daliadau cynhaliaeth.\nCaiff taliadau Cynhaliaeth Plant eu rhannu yn gyfraddau yn ôl eich amgylchiadau a faint o arian yr ydych chi'n ei ennill.\nOs oes rhaid i chi dalu taliadau cynhaliaeth ar y gyfradd sylfaenol neu ostyngol, efallai y bydd plant eraill yn cael eu cyfrif fel plant cymwys wrth gyfrifo'r taliadau cynhaliaeth.\nEr enghraifft, mae hyn yn medru bod oherwydd:\ntrefnwyd y taliadau cynhaliaeth gan lys tu allan i'r Deyrnas Unedig\nmae'r plentyn yn byw tu allan i'r Deyrnas Unedig ac mae'n rhaid i chi dalu taliadau cynhaliaeth dan reolau'r wlad honno, hyd yn oed os nad oes gorchymyn llys\nrydych chi'n talu taliadau cynhaliaeth dan drefniant sy'n seiliedig ar y teulu.\nYn yr achosion hyn, mae swm y taliadau cynhaliaeth y mae'n rhaid i chi eu talu yn cael ei rannu rhwng yr holl blant y mae'n rhaid i chi dalu taliadau cynhaliaeth ar eu cyfer. Fe fydd yn rhaid i chi ddangos tystiolaeth o unrhyw orchmynion cynhaliaeth neu drefniadau sy'n seiliedig ar y teulu.\nOs byddai'r cyfrifiad hwn yn gostwng swm wythnosol y taliadau cynhaliaeth y mae'n rhaid i chi eu talu i lai na'r gyfradd unradd o £5 yr wythnos, fe fyddwch yn talu'r gyfradd unradd. Os oes sawl un yn rhannu gofal bob dydd y plant, gellir rhannu'r gyfradd unradd rhyngddynt.\nMwy am gyfradd unradd neu gyfradd ostyngol taliadau cynhaliaeth\nTrefniadau cynhaliaeth sydd eisoes mewn lle\nFe fydd unrhyw orchmynion cynhaliaeth neu drefniadau sy'n seiliedig ar y teulu sydd eisoes mewn lle yn aros yn eu lle. Ond, os oes rhaid i chi dalu taliadau cynhaliaeth i blant eraill, fe allwch ofyn:\ni'r llys addasu'r gorchymyn cynhaliaeth, neu\ni'r rhiant arall addasu'r trefniant sy'n seiliedig ar y teulu.\nOs oes plentyn cymwys yn marw\nOs oes plentyn cymwys yn marw cyn i'r Gwasanaeth Cynhaliaeth Plant gyfrifo'r taliadau cynhaliaeth, fe fydd y cyfrifiad yn cael ei addasu i adlewyrchu'r newid mewn amgylchiadau. Fe fydd y taliadau cynhaliaeth yn dal i gael eu cyfrifo o dan reolau Cynllun 2012.\nPlant perthnasol eraill\nMae'r Gwasanaeth Cynhaliaeth Plant hefyd yn ystyried faint o blant eraill sydd gennych chi a'ch partner presennol pan fyddan nhw'n cyfrifo'r taliadau cynhaliaeth. Cyfeirir at y plant hyn fel plant perthnasol eraill.\nEr mwyn cyfrif fel plentyn perthnasol arall, rhaid eich bod chi neu'ch partner presennol yn gymwys i gael Budd-dal Plant ar eu cyfer. Nid oes rhaid mae eich plant biolegol yw nhw, ac nid oes rhaid bod gennych orchymyn rhiant ar eu cyfer. Mae plant perthnasol eraill yn cynnwys:\nplant eich partner presennol\nnrhyw blant sydd gennych gyda'ch partner newydd\nplant sy'n byw yn rhywle arall, er enghraifft, am eu bod mewn ysgol breswyl neu yn yr ysbyty\nplant ble mae'r gofal yn cael ei rannu gyda rhywun arall\nplant sydd yng ngofal yr awdurdod lleol am rhan o'r amser neu drwy'r amser.\nEr mwyn fod plentyn yn cyfrif fel plentyn perthnasol arall, rhaid iddo fodloni'r un amodau â'r rheiny sy'n berthnasol i blant cymwys. Er enghraifft, rhaid ei fod o fewn y grwp oedran cymwys.\nMwy am gyfrifiadau gan yr Asiantaeth Cynnal Plant dan Gynllun 2003: www.cmoptions.org\nMore about shared care


Dylan, Dahl a Pantycelyn - Eto! - BBC Cymru Fyw\nBron i flwyddyn yn ôl nawr ysgrifennais bwt yn gresynu braidd nad oedd Llywodraeth Cymru yn bwriadu trefnu dathliad o drichanmlwyddiant geni William Williams Pantycelyn fel y rhai a gynhaliwyd i goffáu Dylan Thomas a Roald Dahl. Gallwch ddarllen y cyfan o'r erthygl yn fan hyn ond dyma ran ohoni.\n"Rwy'n deall yn iawn mai ymgyrchoedd i farchnata Cymru oedd digwyddiadau Dahl a Dylan mewn gwirionedd. Serch hynny, gwariwyd symiau sylweddol o arian cyhoeddus ar ddathlu bywydau dau lenor. Mae cynsail wedi ei osod ac onid yw Pantycelyn yn haeddu rhyw fath o goffâd?\nWedi'r cyfan mae modd dadlau bod ei ddylanwad ar ddiwylliant Cymru llawer yn fwy nac awduron y CMM a Dan y Wenallt ac mae ei eiriau o hyd yn cael eu canu o gwmpas y byd."\nNid fi oedd yr unig un i deimlo felly. Fe arwyddwyd deiseb a gychwynnwyd gan Aled Job oedd yn gwneud yr un pwynt gan dros fil a chant o bobol. Fe fydd y ddeiseb honno'n cael ei hystyried gan y pwyllgor deisebau cyn bo hir er bod hi braidd yn hwyr yn y dydd i'r Llywodraeth weithredu.\nFel mae'n digwydd, trefnwyd nifer fawr o ddigwyddiadau lleol yn ystod y flwyddyn i ddathlu bywyd William Williams a diolch i Lywydd y Cynulliad a'r Llyfrgell Genedlaethol fe fydd dathliad cenedlaethol swyddogol yn cael ei gynnal ym mhresenoldeb y Prif Weinidog ar Hydref 18fed.\nDiolch i'r rheiny sy'n gyfrifol am drefnu'r digwyddiad ond mae'n anodd peidio teimlo bod 'na elfen o hap a mympwy yn perthyn i'r ffordd y mae ein mawrion yn cael eu coffáu a'u dathlu. A fyddai'n syniad sefydlu panel o haneswyr a llenorion i roi cyngor rhag blaen i'r Llywodraeth a'r Llywydd ynghylch y cerrig milltir hyn?\n200 o ASau â hyder yn Theresa May\nY Prif Weinidog, Theresa May yn cael cefnogaeth 200 o ASau Ceidwadol yn dilyn cynnig o ddiffyg hyder yn ei harweiniad.\nCymro'n gwerthu ynys yn Y Falklands\nCwis: 'Nabod Hogia'r Wyddfa


Cyfradd cyfnewid Malawi Kwacha (MWK) I Kenya swllt (KES) byw ar farchnad cyfnewid Forex\nCyfraddau cyfnewid FOREX updated: 13/05/2021 03:14\nMalawi Kwacha - Kenya swllt pris ar hyn o bryd ar y farchnad cyfnewid Forex yn 13 Mai 2021\n03:14:37 (Diweddariad cyfradd forex mewn 59 eiliad)\n1 MWK = 0.13 KES\n1 KES = 7.48 MWK\nCyfnewid Forex - cyfraddau cyfnewid amser real o'r holl arian cyfred. Cyfnewid Forex ar gyfer 1 Malawi Kwacha mae angen i chi dalu 0.13 Kenya swllt. Gweler Malawi Kwacha cyfradd gyfnewid bob 30 eiliad. Diweddariad cyflym o gyfradd Malawi Kwacha.\nSiart masnachu Forex Kenya swllt - Malawi Kwacha yn byw, 13 Mai 2021\nSiart masnachu Forex Malawi Kwacha I Kenya swllt yn byw, 13 Mai 2021\nMae'r siart o Malawi Kwacha i Kenya swllt Wcrain ar 13 Mai 2021 yn cael ei gyflwyno ar ein gwefan. Defnyddiwch y siart cyfradd cyfnewid i ddeall newidiadau yn y gyfradd gyfnewid yn gyflym. Mae'r siart yn rhyngweithiol, gallwch hofran drosto. Mae'r graff o newidiadau yn y Malawi Kwacha i'r Kenya swllt yn cael ei ddiweddaru'n gyson.\nTrosi Malawi Kwacha I Kenya swllt Malawi Kwacha I Kenya swllt Cyfradd cyfnewid Malawi Kwacha I Kenya swllt Hanes y gyfradd gyfnewid\nMasnachu ar-lein Malawi Kwacha (MWK) i Kenya swllt ar hyn o bryd\nBob munud rydym yn olrhain y gyfradd gyfnewid. Dynameg y Malawi Kwacha (MWK) i Kenya swllt ar y funud hon. Mae'r tabl yn dangos y cyfraddau Malawi Kwacha i Kenya swllt bob munud. Gweler data cyfradd cyfnewid am 10 munud yn y tabl ar y dudalen hon.\n03:14 03:13 03:12 03:11 03:10 03:09 03:08 03:07 03:06 03:05\nMasnachu ar-lein Malawi Kwacha (MWK) i Kenya swllt masnachu olaf awr\nBob awr rydym yn olrhain cyfradd cyfnewid Malawi Kwacha i Kenya swllt. Cynyddodd 0.0001 KES yr awr y Malawi Kwacha (MWK ) i Kenya swllt. Dangosir hanes cyfraddau cyfnewid yn yr oriau olaf yn y tabl. Postio gwybodaeth yn gyfleus ar y gyfradd awr ar y wefan.\n03:11 03:05 02:59 02:53 02:47 02:41 02:35 02:29 02:23 02:17\nMasnachu ar-lein Malawi Kwacha (MWK) i Kenya swllt tuedd heddiw 13 Mai 2021\n03:14 02:14 01:13 00:13 23:13 22:13 21:11 20:11 19:11 18:11\n0.13 0.13 0.13 0.13 0.13 0.13 0.13 0.14 0.14 0.14


Hafan > Pynciau > Ystadegau > Adroddiad ansawdd amser a dreuliwyd yn Adrannau Damweiniau ac Achosion Brys GIG Cymru Adroddiad ansawdd amser a dreuliwyd yn Adrannau Damweiniau ac Achosion Brys GIG Cymru\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tMae’r adroddiad hwn yn ymdrin â’r egwyddorion a’r prosesau cyffredinol sy’n arwain at gynhyrchiad ein hystadegau. Mae’n berthnasol i’r datganiad misol ar adrannau damweiniau ac achosion brys.\nMae’r adroddiad hwn yn ymdrin â phynciau amrywiol, gan gynnwys:\nByddem yn gwerthfawrogi unrhyw adborth ar gynnwys a pha mor defnyddiol yw’r adroddiad ansawdd hwn. Cysylltwch â stats.healthinfo@wales.gsi.gov.uk neu cwblhewch y ffurflen adborth.\nTime spent in NHS Wales Accident and Emergency departments quality report (Saesneg yn unig)\nMaint Ffeil: (179.53 KB)


Gwerth eu pres? - BBC Cymru Fyw\nGwerth eu pres?\nMae newidiadau mawr wedi bod i'r arian yn ein pocedi yn ddiweddar gyda phapurau £5 a £10 newydd, a'r mis yma bydd yr hen ddarn £1 yn diflannu.\nFelly rydyn ni'n gofyn i chi os byddai Cymru'n cael ein harian papur ein hunain, darluniau pwy fydden ni'n eu defnyddio?\nDyma ambell awgrym gan Cymru Fyw:\nMae Dai Jones, Llanilar, yn wyneb cyfarwydd yng Nghymru ers degawdau. Mae Cefn Gwlad wedi ei ddarlledu ar S4C ers 1982, ac mae'r rhaglen mor boblogaidd ag erioed. Meddyliwch hwyl fyddai cael gwario Dai Jones yn y Sioe Fawr!\nMae straeon Sali Mali wedi diddanu plant Cymru ers yr 1960au a 70au. Mae ei straeon wedi eu cyfieithu i'r Saesneg, Almaeneg, Daneg, Arabeg, Norwyeg, Sbaeneg, Pwyleg ac iaith Korea. Byddech chi'n gallu prynu llawer yng Nghaffi Sali Mali am £10!\nMae Malcolm Allen yn gyn-chwaraewr Watford, Millwall, Newcastle a Chymru, ac mae bellach yn llais cyfarwydd yn ystod gemau pêl-droed ar S4C. Os byddai yn dal i chwarae heddiw, mae'n siwr y byddai'n rhaid i chi dalu mwy na £20 i'w brynu!!\nMae Beti George yn un o hoelion wyth darlledu Cymraeg. Dechreuodd ei gyrfa drwy gyflwyno Bore Da gyda T. Glynne Davies, ac aeth 'mlaen i gyflwyno'r Newyddion ar S4C am flynyddoedd. Mae hi wedi cyflwyno Beti a'i Phobol ar Radio Cymru ers 1987 - siawns mai hi sy'n haeddu bod ar ein papur mwyaf gwerthfawr?